Sudaryti gerąją praktiką atitinkančią IS saugos klausimus spendžiančią struktūrą, kurią sudarytų atstovai iš svarbiausių veiklos sričių: pagrindinių ministerijos veiklos sričių, žmogiškųjų išteklių, IT saugos, teisės ir vidaus audito.

2017-02-03 Vidaus reikalų ministerijos atstovė el. laišku pateikė 2017-02-03 LR vidaus reikalų ministro įsakymą Nr. 1V-97 „Dėl Lietuvos Respublikos vidaus reikalų ministro 2009 m. gegužės 21 d. įsakymo Nr. 1V-213 „Dėl Informacinės visuomenės plėtros vidaus reikalų sistemoje koordinavimo komiteto sudarymo ir informacinės visuomenės plėtros vidaus reikalų sistemoje prioritetų nustatymo“ pakeitimo“. Sudarytas Informacinės visuomenės plėtros vidaus reikalų sistemoje koordinavimo komitetas. Koordinavimo grupė sudaryta iš atskirų departamentų ir padalinių atstovų, įskaitant Informatikos ir ryšių, Žmogiškųjų išteklių politikos, Teisės departamentų, Elektroninės valdžios ir saugos politikos skyriaus, stebėtojo teisėmis komiteto posėdžiuose dalyvauja Vidaus audito skyriaus atstovai. Nustatyti informacinės visuomenės plėtros vidaus reikalų sistemoje prioritetai, kurie apima ir vidaus reikalų sistemos informacinių sistemų ir registrų saugos politikos įgyvendinimo koordinavimą (2.7 p.). Pavesta komitetui, be kita ko, koordinuoti informacinių išteklių valdymą, IRT paslaugų teikimą ir saugą vidaus reikalų sistemoje (3.1 p.); analizuoti informacinių išteklių valdymą, IRT paslaugoms ir saugai vidaus reikalų sistemoje skirtų lėšų panaudojimo klausimus, pagal kompetenciją juos spręsti arba teikti siūlymus dėl jų sprendimo vidaus reikalų ministrui (3.2 p.); teikti siūlymus vidaus reikalų ministrui dėl informacinių išteklių valdymo, IRT paslaugas ir saugą reguliuojančių teisės aktų parengimo (3.3 p.); koordinuoti elektroninės informacijos saugos priemonių ir metodų taikymą informacinėms sistemoms ir registrams (3.5 p.).Atsižvelgiant į aukščiau išdėstytą informaciją, vertinama, kad rekomendacija kaip įgyvendinta.2017-02-03 Vidaus reikalų ministerijos atstovė el. laišku pateikė 2017-02-03 LR vidaus reikalų ministro įsakymą Nr. 1V-97 „Dėl Lietuvos Respublikos vidaus reikalų ministro 2009 m. gegužės 21 d. įsakymo Nr. 1V-213 „Dėl Informacinės visuomenės plėtros vidaus reikalų sistemoje koordinavimo komiteto sudarymo ir informacinės visuomenės plėtros vidaus reikalų sistemoje prioritetų nustatymo“ pakeitimo“. Sudarytas Informacinės visuomenės plėtros vidaus reikalų sistemoje koordinavimo komitetas. Koordinavimo grupė sudaryta iš atskirų departamentų ir padalinių atstovų, įskaitant Informatikos ir ryšių, Žmogiškųjų išteklių politikos, Teisės departamentų, Elektroninės valdžios ir saugos politikos skyriaus, stebėtojo teisėmis komiteto posėdžiuose dalyvauja Vidaus audito skyriaus atstovai. Nustatyti informacinės visuomenės plėtros vidaus reikalų sistemoje prioritetai, kurie apima ir vidaus reikalų sistemos informacinių sistemų ir registrų saugos politikos įgyvendinimo koordinavimą (2.7 p.). Pavesta komitetui, be kita ko, koordinuoti informacinių išteklių valdymą, IRT paslaugų teikimą ir saugą vidaus reikalų sistemoje (3.1 p.); analizuoti informacinių išteklių valdymą, IRT paslaugoms ir saugai vidaus reikalų sistemoje skirtų lėšų panaudojimo klausimus, pagal kompetenciją juos spręsti arba teikti siūlymus dėl jų sprendimo vidaus reikalų ministrui (3.2 p.); teikti siūlymus vidaus reikalų ministrui dėl informacinių išteklių valdymo, IRT paslaugas ir saugą reguliuojančių teisės aktų parengimo (3.3 p.); koordinuoti elektroninės informacijos saugos priemonių ir metodų taikymą informacinėms sistemoms ir registrams (3.5 p.). Atsižvelgiant į aukščiau išdėstytą informaciją, vertinama, kad rekomendacija kaip įgyvendinta.


Užtikrinti atitikties išoriniams reikalavimams kontrolę, mažinančią neatitikimų teisės aktams skaičių ir garantuojančią informacijos saugos reikalavimų laikymąsi.

Lietuvos Respublikos teisingumo ministerija

Teisingumo ministerija 2017-01-16 pateikė informaciją apie Virtualiųjų paslaugų vidaus audito rekomendacijų įgyvendinimą. Išanalizavus pateiktą informaciją, galima teigti, kad valstybinio audito „Valstybės informacinių išteklių valdymas Teisingumo ministerijoje“ 5-oji rekomendacija yra įgyvendinta. Žemiau dėstoma pagal valstybinio audito 5-oios rekomendacijos įgyvendinimo priemonės punktus:1. „...numatyti priemones, kurios padėtų užtikrinti atitikties išoriniams reikalavimams kontrolę, mažinančią neatitikimų teisės aktams skaičių...“. Teisingumo ministerijos vidaus audito rekomendacijų įgyvendinimo priemonės:- Esant poreikiui bus peržiūrimi ir tikslinami administracinių paslaugų aprašymai, atsižvelgiant į institucijos veiklos ir teisės aktų, reguliuojančių administracinių paslaugų teikimą, pasikeitimus ar kitas aplinkybes,- Vadovaujantis Bendrųjų reikalavimų valstybės ir savivaldybių institucijų ir įstaigų interneto svetainėms aprašo 19 p., Teisingumo ministerijos interneto svetainės skyriuje „Paslaugos“ teikti nuorodą į Elektroninių valdžios vartų svetainę dėl Teisingumo ministerijos teikiamų e. paslaugų; 2. Teikti nuorodą dėl VPB teikiamos e. paslaugos, kuri yra glaudžiai susijusi su Teisingumo ministerijos teikiama administracine paslauga,- Vadovaujantis Administracinių paslaugų teikimo aprašymų rengimo rekomendacijų 4 p. peržiūrėti VPB teikiamas administracines paslaugas ir papildyti VPB direktoriaus įsakymą dėl administracinių paslaugų sąrašo ir aprašymų patvirtinimo. Parengti, patvirtinti ir VPB interneto svetainėje paskelbti visų VPB teikiamų administracinių paslaugų aprašymus,- Iki kiekvieno ketvirčio pabaigos peržiūrėti ir, esant poreikiui, patikslinti administracinių paslaugų aprašymus,- Parengti VPB direktoriaus įsakymą dėl VPB valdomų ir tvarkomų registrų administratorių paskyrimo- Pasikeitus teisės aktams ar atsiradus kitoms aplinkybėms, susijusioms su įstaigos teikiamomis administracinėmis paslaugomis, per 5 darbo dienas nuo pasikeitimų peržiūrėti ir patikslinti paslaugų aprašymus.2. „...įvertinti valdymo srities įstaigų informacijos saugos reikalavimų įgyvendinimo būklę ir planuojamas priemones.“ Teisingumo ministerijos vidaus audito rekomendacijų įgyvendinimo priemonės:- Vadovaujantis Bendrųjų elektroninės informacijos saugos reikalavimų aprašo 35–38 p., VPB informacinių sistemų duomenų saugos nuostatų 23 p., kasmet atlikti VPB valdomų ir tvarkomų informacinių sistemų rizikos vertinimą,- VTIS duomenų saugos nuostatų patikslinimas.


Siekiant išvengti valstybės turto ar lėšų praradimo, peržiūrėti anksčiau sudarytas nuomos ir panaudos sutartis ir inicijuoti valstybinių parkų ir rezervatų direkcijoms nereikalingų pastatų ar patalpų nuomos ir panaudos sutarčių pakeitimus.

Viešieji finansai ir oficialioji statistika

Valstybinė saugomų teritorijų tarnyba prie Aplinkos ministerijos

Teismas įpareigojo Kuršių nerijos nacionalinio parko direkciją parduoti priklausančius būtus nuomininkėms, tokiu būdu direkcija atsisakys jai nereikalingo tirto, kurį būtų perdavusi Turto bankui.


Laikyti lengvatinėmis sąlygomis išnuomotos kitos paskirties valstybinės žemės naudojimo kontrolę prioritetine veiklos kryptimi, ypač daug dėmesio skiriant išnuomotiems didelės vertės žemės sklypams, esantiems komerciškai patraukliose vietose, ir pan. Nustačius lengvatinėmis sąlygomis išnuomotoje žemėje esančių statinių nenaudojimo pagal paskirtį atvejus, imtis priemonių, kad būtų nutrauktos žemės nuomos sutartys ir nugriauti valstybinėje žemėje esantys nenaudojami statiniai.

Nacionalinė žemės tarnyba prie Žemės ūkio ministerijos

Nacionalinės žemės tarnybos prie Žemės ūkio ministerijos direktoriaus įsakymu patvirtintas valstybinės žemės sklypų nuomos ir panaudos sutartyse nustatytų įsipareigojimų vykdymo tikrinimo planas, kuriame kiekvienam teritoriniam skyriui patvirtintas nuomos sutarčių skaičius ir terminas iki kada turi būti atlikti patikrinimai.


Siekiant kryptingai įgyvendinti valstybės politiką žemės tvarkymo ir administravimo srityje, kad ji duotų didžiausią naudą visuomenei, ministerijai būtų tikslinga nustatyti ambicingus programos vertinimo kriterijus, leidžiančius įvertinti programos vykdymo kokybinį poveikį, ar valstybinė žemė naudojama efektyviai ir racionaliai.

Lietuvos Respublikos žemės ūkio ministerija

Žemės ūkio ministerija 2017–2019 strateginiame plane numatė  vertinimo kriterijus: kitos paskirties išnuomotų valstybinės žemės sklypų patikrinimų skaičius (bus didinamas šių patikrinimų skaičius); patikėjimo teise valdomos laisvos žemės fondo žemės fondo žemės ploto, suprojektuoto žemės valdos projektuose, pokytis per metus (įtraukus į apskaitą visus kaimo gyvenamosiose teritorijose esančius laisvos žemės plotus, būtų pasiektą, kad šie plotai būtų tinkamai naudojami, o ne apleisti); erdvinių duomenų užsakymų skaičius (būtų greičiau ir efektyviau priimami sprendimai dėl valstybinės žemės sklypų formavimo); miestų, kuriuose, identifikuota valstybinė žemė, skaičius (sudarytų sąlygas efektyviau ir naudingiau naudoti likusią laisvą valstybinę žemę – ją nuomojant, parduodant, suteikiant panaudai); patikrintų vietovėje žemės sklypų kadastro duomenų bylų skaičius (sudaro prielaidą užtikrinti kokybiškesnį žemės sklypų ribų nustatymą – tai užtikrins tikslesnį žemės administravimą).


Siekiant, kad visiems smurtą artimoje aplinkoje patyrusiems asmenims nedelsiant po smurto įvykio būtų suteikta pagalba, tobulinti pagalbos organizavimo sistemą taip, kad (...) būtų užtikrinta, jog apie visus smurtą patyrusius asmenis būtų pranešta specializuotos pagalbos centrams, o apie vaikus, kurie patyrė smurtą, buvo jo liudininkai ar gyvena aplinkoje, kurioje buvo smurtauta, pranešta ir vaiko teisių apsaugos skyriams ir kartu būtų pateikti visi turimi duomenys, reikalingi su jais susisiekti.

Policijos departamentas prie Lietuvos Respublikos vidaus reikalų ministerijos

Planuotos rekomendacijos įgyvendinimo priemonės iš esmės yra įvykdytos.Policijos departamentas prie Vidaus reikalų ministerijos 2015 m. parengė ir išsiuntė teritorinėms policijos įstaigoms aplinkraštį ir šešiuose policijos komisariatuose atliko patikrinimus.Policijos departamentas prie Vidaus reikalų ministerijos informavo, kad 2017-01-20 buvo patobulintas Policijos registruojamų įvykių registras, suteikiant galimybę automatizuotai perduoti duomenis apie smurtą patyrusius asmenis specializuotos pagalbos centrams, o apie vaikus, kurie patyrė smurtą, buvo jo liudininkai ar gyvena aplinkoje, kurioje buvo smurtauta, – vaiko teisių apsaugos skyriams.


Nustatyti konkrečius terminus ir detalių veiksmų, kurių privalu imtis teritoriniams skyriams, kai pirkėjai nevykdo įsipareigojimų, seką (schemą): dėl raginimų skolininkams siuntimo, sutarčių nutraukimo, priverstinio skolos išieškojimo, hipotekos registravimo ir jos suteikiamų teisių įgyvendinimo, skolų pripažinimo beviltiškomis ir pan.

Nacionalinės žemės tarnybos direktorius 2016-09-30 įsakymu Nr. 1P-360-(1.3.) patvirtino Nacionalinės žemės tarnybos finansų kontrolės taisyklių pakeitimus, 2016-10-27 įsakymu Nr. 1P-390-(1.3.) patvirtino Valstybinės žemės pirkimo-pardavimo išsimokėtinai sutarčių vykdymo užtikrinimo ir kontrolės, valstybei priklausančių lėšų išieškojimo taisykles, 2017-03-09 įsakymu Nr. 1P-95-(1.3.) patvirtino Nacionalinės žemės tarnybos gautinų sumų pripažinimo beviltiškomis, jų apskaitos ir nurašymo tvarkos aprašą.


Pertvarkyti šiuo metu Lietuvoje taikomą lygiavertį nacionalinio pranešėjo sistemai mechanizmą taip, kad būtų: nustatytas informacijos apie Lietuvoje vykdytos kovos su prekyba žmonėmis ir pagalbos teikimo rezultatus, kuri turi būti perduodama Europos Sąjungos kovos su prekyba žmonėmis koordinatoriui, rinkimo mechanizmas.

Lietuvos Respublikos vidaus reikalų ministerija

1. Vyriausybė 2016-11-23 priėmė nutarimą Nr. 1161 „Dėl Lietuvos Respublikos nacionalinio pranešėjo kovos su prekyba žmonėmis klausimais“, kurio projektą parengė Vidaus reikalų ministerija, įvertinusi iš suinteresuotų institucijų gautą informaciją. Pagal šį nutarimą Lietuvos Respublikos nacionalinis pranešėjas kovos su prekyba žmonėmis klausimais yra vidaus reikalų ministro paskirtas Vidaus reikalų ministerijos atstovas. Jam nustatytos užduotys, tarp kurių:1) vidaus reikalų ministro nustatyta tvarka rinkti ir Vidaus reikalų ministerijos svetainėje skelbti statistinius duomenis ir kitą informaciją apie prekybos žmonėmis situaciją ir kovos su prekyba žmonėmis priemones bei veiksmus; 2) prireikus teikti informaciją apie kovos su prekyba žmonėmis situaciją Lietuvos Respublikoje Europos Sąjungos kovos su prekyba žmonėmis koordinatoriui.2. Vidaus reikalų ministras 2017-03-31 įsakymu Nr. 1V-245 „Dėl Lietuvos Respublikos nacionalinio pranešėjo kovos su prekyba žmonėmis klausimais paskyrimo ir Statistinių duomenų ir kitos informacijos apie prekybos žmonėmis situaciją ir kovos su prekyba žmonėmis priemones bei veiksmus rinkimo ir skelbimo tvarkos aprašo patvirtinimo“:1) paskyrė Lietuvos Respublikos nacionaliniu pranešėju kovos su prekyba žmonėmis klausimais Vidaus reikalų ministerijos Viešojo saugumo ir migracijos politikos departamento vyresnįjį patarėją;2) patvirtino Statistinių duomenų ir kitos informacijos apie prekybos žmonėmis situaciją ir kovos su prekyba žmonėmis priemones bei veiksmus rinkimo ir skelbimo tvarkos aprašą, kuris reglamentuoja statistinių duomenų ir kitos informacijos apie prekybos žmonėmis situaciją ir kovos su prekyba žmonėmis priemones bei veiksmus rinkimo ir teikimo Lietuvos Respublikos nacionaliniam pranešėjui kovos su prekyba žmonėmis klausimais ir šios informacijos skelbimo tvarką.


Inicijuoti teisės aktų pakeitimus, užtikrinančius globėjo šeimos tinkamumo globoti vaiką vertinimą: globėjų šeimos gyvenimo sąlygų, globėjų šeimos motyvacijos, šeimos narių sveikatos tikrinimą ir kt.

Lietuvos Respublikos socialinės apsaugos ir darbo ministerija

Socialinės apsaugos ir darbo ministerija peržiūrėjo vaiko globą (rūpybą) reglamentuojančius teisės aktus ir pagal poreikį parengė teisės aktų pakeitimus, kurie užtikrina globėjo šeimos tinkamumo globoti vaiką vertinimą, t.y. globėjų šeimos gyvenimo sąlygų, globėjų šeimos motyvacijos tikrinimą.


Siekiant užtikrinti reikiamos pagalbos suteikimą prekybos žmonėmis aukoms: įvertinti socialinių darbuotojų ar kitų specialistų, galinčių suteikti psichologinę paramą prekybos žmonėmis aukoms, dalyvavimo baudžiamajame procese tikslingumą ir esant poreikiui inicijuoti teisės aktų, reglamentuojančių baudžiamąjį procesą, pakeitimus.

1. Generalinio prokuroro, vidaus reikalų ministro ir socialinės apsaugos ir darbo ministro 2015-12-17 įsakymu Nr. I-327/1V-1015/A1-758 patvirtintos Prekybos žmonėmis aukų nustatymo, ikiteisminio tyrimo ir tarpinstitucinio bendradarbiavimo rekomendacijos. Pagal jų 48 p. ikiteisminio tyrimo pareigūnas ir prokuroras, atsižvelgdamas į prekybos žmonėmis aukos interesus, ikiteisminio tyrimo metu gali leisti nevyriausybinės organizacijos atstovui dalyvauti su prekybos žmonėmis auka atliekamuose ikiteisminio tyrimo veiksmuose stebėtojo teisėmis, jeigu įstatymuose nenumatyta kitaip.2. 2015-12-17 priimtas Lietuvos Respublikos baudžiamojo proceso kodekso 8, 9, 28, 43, 44, 128, 185, 186, 188, 214, 239, 272, 275, 276, 280, 283, 308 straipsnių ir priedo pakeitimo ir kodekso papildymo 271, 362, 561, 1861 straipsniais įstatymas Nr. XII-2194. Juo Baudžiamojo proceso kodeksas papildytas 561 straipsniu, kuris nustato, kad nukentėjusįjį baudžiamojo proceso metu gali lydėti jo pasirinktas asmuo. 3. Socialinės apsaugos ir darbo ministerija 2017-03-24 organizavo pasitarimą dėl socialinės pagalbos asmenims, nukentėjusiems nuo prekybos žmonėmis, teikimo, kuriame aptarta ir minėtų teisės aktų taikymo praktika.


Užtikrinti, kad strateginiuose veiklos planuose būtų atsakingai planuojamas bendrųjų funkcijų efektyvumo didinimas, atsižvelgiant į strateginių veiklos planų projektų derinimo metu gaunamas Vyriausybės kanceliarijos pastabas.

Lietuvos Respublikos energetikos ministerija

Energetikos ministerija atsižvelgė į Vyriausybės kanceliarijos biudžeto deryboms parengtoje pažymoje pateiktus siūlymus dėl veiklos efektyvumo didinimo krypčių. 2017–2019 m. ministerijos strateginiame veiklos plane numatytos efektyvumo didinimo kryptys:1) išplėsti ministerijos dokumentų valdymo sistemos funkcionalumą, užtikrinant elektroninių dokumentų tvarkymą;2) per Elektroninio archyvo informacinę sistemą didinti elektroninių dokumentų bylų skaičių;3) sumažinti išlaidas vienos kompiuterinės darbo vietos techninei priežiūrai;4) siekiant ekonomiškesnio asignavimų panaudojimo, plačiau taikyti ekonomiškai naudingiausio pasiūlymo vertinimo kriterijų ministerijai vykdant viešuosius pirkimus. Kuo daugiau viešųjų pirkimų vykdyti centralizuotu ir elektroniniu būdu.


Nustatyti individualios priežiūros darbuotojo - slaugytojo padėjėjo, teikiančio integralią pagalbą asmens namuose, funkcijas ir atsakomybę.

Parengtos ir 2017-06-22 raštu Nr. (19.6-33)SD-3690 savivaldybėms pateiktos rekomendacijos apie individualios priežiūros darbuotojų-slaugytojų padėjėjų, teikiančių integralią pagalbą asmens namuose, funkcijas ir atsakomybę. Rekomendacijos paskelbtos ministerijos tinklapyje.


Siekiant užtikrinti vartotojų teisę gauti visą informaciją ir kompensuojamųjų generinių vaistų įsigyti mažiausia kaina, farmacinių paslaugų priežiūrą vykdyti efektyviau – numatyti ir vykdyti konkrečias priemones, tobulinant farmacinių paslaugų priežiūros, kontrolinių vaistų pirkimų reglamentavimą.

Lietuvos Respublikos sveikatos apsaugos ministerija

Gerinant farmacinių paslaugų priežiūrą tobulintas teisinis reglamentavimas. Parengtus Farmacijos ir Viešojo administravimo įstatymų pakeitimus patvirtino Lietuvos Respublikos Seimas:Lietuvos Respublikos farmacijos įstatymo Nr. X-709 61 ir 63 straipsnių pakeitimo (2017-06-01 įstatymas Nr. XIII-393) ir Lietuvos Respublikos viešojo administravimo įstatymo Nr. VIII-1234 2 ir 364 straipsnių pakeitimo (2017-06-01 įstatymas Nr. XIII-392).


Organizuoti individualios priežiūros personalui, teikiančiam dienos globos socialines paslaugas, mokymus.

Mokymų rezultatai: 2013-2015 m. laikotarpiu, vykdant bandomuosius Integralios pagalbos projektus 21 savivaldybėje, buvo apmokyta 819 mobilių komandų darbuotojų (socialinių darbuotojų, socialinių darbuotojų padėjėjų, slaugos ir reabilitacijos specialistų) bei savanorių. 20142020 m. ES finansavimo laikotarpiu, integralios pagalbos projektai vykdomi 59 savivaldybėse, projektai pradėti įgyvendinti 2016 m. viduryje -2017 m. I ketvirtyje, minėtu laikotarpiu mokymuose dalyvavo 245 mobilių komandų darbuotojai (socialiniai darbuotojai, socialinių darbuotojų padėjėjai, slaugos ir reabilitacijos specialistai) bei savanoriai.


Siekiant, kad valstybės institucijų prevencinė veikla veiksmingiau mažintų ekstremaliųjų įvykių ir ekstremaliųjų situacijų bei jų neigiamų padarinių susidarymo tikimybę (...) tobulinti ekstremaliųjų situacijų prevencijos priemonių planavimo procesą taip, kad būtų sudarytos prielaidos įvertinti įvykdytų prevencijos priemonių veiksmingumą.

Priešgaisrinės apsaugos ir gelbėjimo departamentas prie Vidaus reikalų ministerijos

Vyriausybė 2017-04-12 nutarimu Nr. 270 „Dėl Lietuvos Respublikos Vyriausybės 2010-07-14 nutarimo Nr. 1028 „Dėl Ekstremaliųjų situacijų prevencijos vykdymo tvarkos aprašo patvirtinimo“ pakeitimo“ patvirtino naujos redakcijos Ekstremaliųjų situacijų prevencijos vykdymo tvarką.Aprašo 4 ir 5 p. numatyta, kad valstybės institucijos rengia prevencijos priemonių planus, kuriuose turi būti nurodyti tikslai, prevencijos priemonės jiems pasiekti, atsakingieji vykdytojai, įgyvendinimo terminai, nustatyti vertinimo kriterijai ir jų reikšmės, pagal kuriuos bus įvertintas tikslų pasiekimas.Aprašo 9 p. numatyta, kad valstybės institucijos kiekvienų metų pirmąjį ketvirtį parengia praėjusių metų ataskaitas, kuriose nurodo planuotas ir įvykdytas prevencijos priemones, tikslų įgyvendinimo rezultatus, prevencijos priemonių įvykdymo arba neįvykdymo priežastis.Aprašo 11 p. numatyta, kad valstybės institucijos kiekvienų metų pirmąjį ketvirtį peržiūri, ar plane numatytos ir įvykdytos prevencijos priemonės pašalino priežastis (sąlygas), dėl kurių gali susidaryti ekstremaliosios situacijos, ar sumažino jų galimus padarinius, ar įgyvendinti plane nurodyti tikslai, ar prevencijos priemonės atitinka ekstremaliųjų situacijų rizikos analizę, prireikus planą patikslina.


Siekiant veiksmingo ir sistemingo pokyčių valdymo, peržiūrėti taikomą pokyčių valdymo procesą ir nustatyti (patvirtinti) IT pokyčių valdymo tvarką, kurioje būtų reglamentuotas IT pokyčių valdymo planavimas ir užtikrinta šios tvarkos laikymosi (vykdymo) kontrolė.

Policijos departamento atstovas 2017-05-02 el. laišku pateikė informaciją apie rekomendacijos įgyvendinimą: 2017-04-25 policijos generalinio komisaro įsakymą Nr. 5-V-378 dėl informacinių sistemų ir registrų duomenų valdymo įgaliotinio, savininkų ir veiklos ekspertų skyrimo. Įsakymo 1.2 p. numatyta, kad Projektavimo ir plėtros skyriaus vedėjas užtikrina policijos IT pokyčių valdymo tvarkos laikymąsi. Rekomendacija laikoma įgyvendinta.


Numatyti kokybinius projektų poveikį jaunimui matuojančius kriterijus ir rodiklius.

Atrankos konkursų projektų nuostatai papildyti kokybinę pažangą matuojančiais kriterijais, atsižvelgiant į ataskaitoje pateiktas rekomendacijas.


Numatyti prevencines priemones, kad telekomunikacijų ir elektroniniu būdu teikiamų paslaugų teikėjai tvarkytų asmens duomenis vadovaudamiesi asmens duomenų apsaugos reikalavimais.

Parengtas ir Valstybinės duomenų apsaugos inspekcijos interneto svetainėje paskelbtas „Paslaugų teikėjų, registruotų Valstybinėje mokesčių inspekcijoje MOSS sistemoje, asmens duomenų tvarkymo teisėtumo tikrinimų rezultatų apibendrinimas“.


Nustatyti prioritetus, pagal kuriuos būtų atrenkamos svarbiausios miškų ūkio reikmių priemonės. Tai leis pagerinti miškų būklę ir patenkinti įvairių visuomenės grupių poreikius bei efektyviau naudoti programos lėšas.

Lietuvos Respublikos aplinkos ministerija

Aplinkos ministerija 2016-09-19 įsakymu Nr. D1-625 pakeitė Bendrųjų miškų ūkio reikmių finansavimo programos administravimo tvarką, kurioje reglamentuota bendrųjų miškų ūkio reikmių prioritetinių krypčių nustatymas ir tvirtinimas. Ministerija, įgyvendinant rekomendaciją, taip pat planavo iki 2017-03-31 parengti ir patvirtinti aplinkos ministro įsakymo projektą dėl bendrųjų miškų ūkio reikmių prioritetinių krypčių nustatymo ir jų finansavimo 2017-iems ir vėlesniems metams. Tačiau įsakymą, kuriame nustatytos bendrųjų miškų ūkio reikmių prioritetinės kryptys ir jų finansavimas 2017–2019 metams, aplinkos ministras patvirtino tik 2017-05-04.


Siekiant užtikrinti valdomų informacinių išteklių saugą: atlikti visų Policijos departamento valdomų informacinių išteklių periodišką saugos atitikties vertinimą ir užtikrinti nustatytų trūkumų šalinimo kontrolę.

Policijos departamentas atliko 2016 m. visų Policijos departamento valdomų informacinių išteklių saugos atitikties vertinimą ir parengė nustatytų trūkumų šalinimo planą, vertinimai ir neatitikčių valdymas sukelti į ARSIS, būsenos – vykdoma. Taip pat nustatyta saugos įgaliotinio pareiga kasmet organizuoti POLIS rizikos vertinimą, rengti POLIS rizikos vertinimo ataskaitą ir aprašyti POLIS rizikos vertinimo rezultatus. Pagal dabartinį reglamentavimą LR vidaus reikalų ministerija turėtų atlikti ARSIS pateiktų vertinimo ataskaitų ir pastebėtų trūkumų šalinimo planų peržiūras, vykdyti stebėseną. LR vidaus reikalų ministerijos peržiūros neatliktos ir būsenos nepakeistos. Pokalbio su LR vidaus reikalų ministerijos atstovu metu buvo paaiškinta, kad šiuo metu vykdoma saugos politikos pertvarka.  LR vidaus reikalų ministerija ir LR krašto apsaugos ministerija analizuoja teisės aktus ir funkcijas, kad galėtų elektroninė sauga būti perduota į LR krašto apsaugos ministeriją. Kada bus galutinai perduotos elektroninės saugos funkcijos, įskaitant ARSIS pateiktų vertinimo ataskaitų ir pastebėtų trūkumų šalinimo planų peržiūras, nėra žinoma, todėl nuspręsta, atsižvelgiant į susidariusią situaciją, rekomendacijos stebėseną baigti ir laikyti kaip įgyvendintą. Atsižvelgiama ir į tai, kad Policijos departamentas kasmet organizuos POLIS rizikos vertinimus, vertinimai atlikti už 2016 m., tačiau jau maždaug po pusmečio bus organizuojami nauji 2017 m. POLIS rizikos vertinimai. Tikėtina, kad kol elektroninės saugos funkcijos bus perduotos, bus aktualūs jau 2017 m. vertinimai. Rizikos dėl ARSIS pateiktų vertinimo ataskaitų ir pastebėtų trūkumų šalinimo planų peržiūrų stebėjimas perkeliamas į strateginį tyrimą.


Peržiūrėti investicijų projektų atrankos kriterijus ir balų sistemą, kad investicijų projektai būtų atrenkami objektyviai.

Siekiant užtikrinti racionalų ir efektyvų valstybės investicijų panaudojimą, Lietuvos Respublikos teisingumo ministro 2017 m. gegužės 5 d. įsakymu Nr. 1R-116 patvirtinti patikslinti Teisingumo ministro valdymo sričių investicijų projektų atrankos kriterijai ir jų reikšmės. Taip pat Lietuvos Respublikos teisingumo ministro 2017 m. balandžio 25 d. įsakymu Nr. 1R-107 patvirtintas patikslintas Lietuvos Respublikos teisingumo ministro valdymo sričių valstybės investicijų projektų rengimo, vertinimo ir įgyvendinimo stebėsenos tvarkos aprašas.


Inicijuoti tarpinstitucinį svarstymą sprendžiant jaunimo organizacijų, susijusių su politinėmis partijomis, finansavimo perdavimą kitoms institucijoms, susijusioms su politinių partijų priežiūra.

Ministerija inicijavo susitikimą su Vyriausiąją rinkimų komisija dėl rekomendacijos įgyvendinimo, buvo aptartos iškylančios problemos bei galimos grėsmės, susitikimo metu buvo suderintas mechanizmas padėsiantis išvengti politinių tikslų bei su politine veikla susijusių priemonių finansavimo per jaunimo organizacijas. Susitarimas bendradarbiauti siekiant šios rekomendacijos įgyvendinimo suderintas ir įtvirtintas protokolu.


Siekiant, kad Vyriausybės ekstremalių situacijų komisijai būtų sudarytos pakankamos teisinės prielaidos tinkamai įvertinti valstybės institucijų pasirengimą reaguoti į ekstremaliąsias situacijas ir priimti pagrįstus sprendimus dėl priemonių jų pasirengimui gerinti taikymo, nustatyti valstybės institucijų pasirengimo reaguoti į ekstremaliąsias situacijas vertinimo rodiklius.

Kadangi Vyriausybės nutarimu nebuvo papildyti Vyriausybės ekstremaliųjų situacijų komisijos nuostatai vertinimo kriterijais dėl valstybės institucijų pasirengimo reaguoti į ekstremaliąsias situacijas, Priešgaisrinės apsaugos ir gelbėjimo departamento prie Vidaus reikalų ministerijos direktorius 2017-05-24 įsakymu Nr. 1-135 patvirtino Valstybės ir savivaldybių institucijų ir įstaigų, ūkio subjektų ir kitų įstaigų pasirengimo reaguoti į ekstremaliąsias situacijas vertinimo tvarkos aprašą. Jo priede nustatyti valstybės institucijų pasirengimo reaguoti į ekstremaliąsias situacijas vertinimo kriterijai.


Siekiant, kad savivaldybių ekstremalių situacijų komisijos tinkamai įvertintų ūkio subjektų pasirengimą reaguoti į ekstremaliąsias situacijas, tobulinti vertinimo atlikimo reglamentavimą taip, kad būtų nustatyta, kokių ūkio subjektų pasirengimas reaguoti į ekstremaliąsias situacijas, pagal kokius rodiklius ir kokių duomenų pagrindu turėtų būti įvertintas.

Priešgaisrinės apsaugos ir gelbėjimo departamento prie Vidaus reikalų ministerijos direktorius 2017-05-24 įsakymu Nr. 1-135 patvirtino Valstybės ir savivaldybių institucijų ir įstaigų, ūkio subjektų ir kitų įstaigų pasirengimo reaguoti į ekstremaliąsias situacijas vertinimo tvarkos aprašą. Jo priede nustatyti ūkio subjektų pasirengimo reaguoti į ekstremaliąsias situacijas vertinimo kriterijai. Aprašo 3 p. nustatyta, kad jo nuostatos taikomos ūkio subjektams, atitinkantiems Priešgaisrinės apsaugos ir gelbėjimo departamento direktoriaus patvirtintus kriterijus. Aprašo 7 p. nurodyta, kokių duomenų pagrindu turi būti įvertintas ūkio subjektų pasirengimas reaguoti į ekstremaliąsias situacijas.


Sveikatos apsaugos ministras 2017-07-14 įsakymu Nr. V-873 patvirtino:1.1.    Sveikatos apsaugos ministro valdymo srities investavimo prioritetų sąrašą;1.2.    Sveikatos apsaugos ministro valdymo srities investicijų projektų atrankos kriterijus ir jų reikšmes ;1.3.    Sveikatos apsaugos ministro valdymo srities investicijų projekto atitikties investicijų projektų atrankos kriterijams ir jų pagrindimo lentelę.


Įvertinti UAB „Litesko“ ir UAB „Fonas“ veiksmų pasekmes Alytaus šilumos ūkiui modernizuojant ir įsigyjant UAB „Alytaus šilumos tinklai“ nuomotą katilinę (adresu Pramonės g. 9, Alytus) bei apsvarstyti galimybę inicijuoti teismui pateikto ieškinio patikslinimą arba imtis kitų priemonių viešajam interesui apginti.

Alytaus miesto savivaldybė ir UAB „Alytaus šilumos tinklai“ 2017-03-21 kreipėsi  į Kauno apygardos prokuratūrą su pareiškimu dėl ikiteisminio tyrimo pradėjimo UAB „Fonas“ ir  UAB „Litesko“, šioms bendrovėms siekiant apgaule užvaldyti šilumos ūkio turtą.  Kauno apygardos prokuratūra 2017-04-28 pradėjo ikiteisminį tyrimą.


Teisės aktuose Valstybinei kainų ir energetikos kontrolės komisijai suteikti teisę gauti visą reikalingą informaciją iš dukterinių ir asocijuotų elektros energetikos įmones aptarnaujančių bendrovių apie jų sąnaudas, pajamas, sutartinius įsipareigojimus ir kainodaras, kai su jomis sudaromi vidaus sandoriai arba prekės, paslaugos ar darbai perkami iš šių įmonių kaip iš vienintelio pasirinkto tiekėjo.

2017-07-04 pakeistas Energetikos įstatymas Nr. XIII-603 . Papildytas 25 straipsnis 6 dalimi. Įstatymas įsigalioja nuo 2017 m. lapkričio 1 d.


Patikslinti valstybei svarbių ekonominių projektų statuso suteikimo tvarką, kurioje būtų numatytos: projektų atrankos procedūros ir tikslūs projektų atrankos kriterijai.

Patvirtintas Projektų pripažinimo valstybei svarbiais ekonominiais projektais tvarkos aprašas, kuriame numatytos projektų atrankos procedūros ir tikslūs projektų atrankos kriterijai. LRV 2017-06-21 nutarimas Nr. 500.


Siekiant užtikrinti IT projektų kokybę ir projektų rizikos valdymą: peržiūrėti ir atnaujinti Policijos departamente taikomus IT projektų valdymo principus, numatant, kad būtų sudaromas integruotas projekto įgyvendinimo planas. Pagal šį planą viso projekto gyvavimo ciklo metu organizuojamas projektų įgyvendinimas ir kontrolė, o apie nuokrypius nuo plano informuojamos už įgyvendinimo kontrolę atsakingos struktūros.

2017-08-17 el. paštu Policijos departamentas informavo, kad policijos generalinio komisaro 2017-08-17 įsakymo Nr. 5-V-708, yra patvirtintas policijos informacinių technologijų projektų valdymo tvarkos aprašas. Rekomendacijos būklė -  Įgyvendinta.


Sudaryti informacijos architektūros modelį, apimantį Policijos departamento ir policijos įstaigų valdomos informacijos, IS/registrų duomenų bei technologinę architektūrą, nurodant kiekvienos sudedamosios dalies komponentus (naudojamos technologijas, duomenis, duomenų srautus tarp išorinių ir vidinių IS).

2017-08-11 el. paštu Policijos departamentas informavo, kad  Policijos generalinio komisaro 2017-08-11 įsakymu Nr. 5-V-706 yra patvirtintas policijos informacijos architektūros modelio aprašas bei nustatytos jo atnaujinimo procedūros. Rekomendacijos būklė -  Įgyvendinta.


Tobulinant ekspertinių paslaugų teikimo procesą, vertėtų: užtikrinti, kad LTEC ir KTC ekspertinių tyrimų įkainiai būtų pagrįsti sąnaudomis.

Teisingumo ministras 2017–06–19 įsakymu Nr. 1R-162 patvirtino Lietuvos teismo ekspertizės centro atliekamų ekspertizių (tyrimų) įkainių dydžių apskaičiavimo metodiką, pagal kurią ekspertinių tyrimų kaina nustatoma atsižvelgiant ir į panaudotas tyrimui laboratorines medžiagas ir priemones. Įkainių apskaičiavimo formulės principai yra suderinti su Lietuvos policijos kriminalistinių tyrimų centru. Lietuvos policijos generalinis komisaras 2017-08-02 įsakymu Nr. 5-V-685 patvirtino Lietuvos policijosKriminalistinių tyrimų centre  ir kitose policijos įstaigose atliekamų  ekspertizių ir objektų tyrimų kainų apskaičiavimo metodiką.


Kultūros politika turi būti formuojama patikimų įrodymų pagrindu. Tam reikia tobulinti kultūros srities stebėseną, viešinti visus su kultūros procesų stebėsena susijusius tyrimus.

Lietuvos Respublikos kultūros ministerija

Paviešintos visos (buvo 70 proc.) kultūros srities tyrimų ataskaitos, taip sudarant galimybes visuomenei pasinaudoti tyrimų rezultatais,  susipažinti su srities būkle, ją stebėti, reikalauti pokyčių ir įrodymais pagrįstų sprendimų.


Užtikrinti nuolatinę Informacijos rinkmenų sąraše skelbiamų duomenų kokybės kontrolę.

Valstybės skaitmeninių sprendimų agentūra

Informacinės visuomenės plėtros komitetas prie Susisiekimo ministerijos raštu informavo, kad1. Informacinės visuomenės plėtros komiteto prie Susisiekimo ministerijos direktoriaus 2017 m. gegužės 12 d. įsakymu Nr. T-49„Dėl Informacinės visuomenės plėtros komiteto prie Lietuvos Respublikos Vyriausybės direktoriaus 2006 m. liepos 12 d. įsakymo Nr. T-65 „Dėl Informacijos rinkmenų sąrašo nuostatų patvirtinimo“ pakeitimo“, patvirtinti Informacijos rinkmenų sąrašo informacinės sistemos (toliau – IRS) nuostatų pakeitimai, aprašantys automatinį atvirų duomenų kokybės patikros ir informavimo mechanizmo funkcionalumą;2. Parengta IRS skelbiamų informacijos rinkmenų duomenų kokybės automatinio tikrinimo priemonių specifikaciją ir 2017 m. gegužės 2 d. raštu Nr. S-345 pateikta įgyvendinimo apimčių suderinimui paslaugos teikėjui, su kuriuo suderinus, 2017 m. gegužės 11 d. raštu Nr.  S-377 pateiktas užsakymas dėl įgyvendinimo.3. 2017 m. birželio 8 d. surengta užsakytų ir įgyvendintų IRS pakeitimų įgyvendinimo peržiūra testinėje aplinkoje. Peržiūros metu konstatuota, kad pakeitimai įdiegti testinėje aplinkoje yra tinkami įdiegti gamybinėje aplinkoje. Į gamybinę aplinką IRS skelbiamų informacijos rinkmenų duomenų kokybės automatinio tikrinimo priemonės baigtos įdiegti 2015 m. birželio 15 d..Darbų priėmimo aktas,  remiantis 2015 m. rugpjūčio 3 d. paslaugų pirkimo sutarties Nr. 6F-241 „Informacijos rinkmenų sąrašo priežiūros ir palaikymo paslaugų įsigijimas“ 4.1.1 papunkčiu, turi būti pasirašytas per 10 d. arba pareikštos pastabos dėl trūkumų, jeigu tokie būtų.


Siekiant gerinti kibernetinio saugumo reglamentavimo kokybę ir efektyvumą, mažinti administracinę naštą šiuos reikalavimus įgyvendinančioms ir jų įgyvendinimą stebinčioms įstaigoms:užtikrinti įstaigų konsultavimą ir informavimą kibernetinio saugumo ir el. informacijos saugos (valdymo sistemos kūrimas, incidentų valdymas, veiklos tęstinumo užtikrinimas, personalo kompetencijos tobulinimas, išorinis bendradarbiavimas, saugios konfigūracijos nustatymas, tinklo saugumas, mobilių ir kitų technologijų valdymas) klausimais.

Lietuvos Respublikos krašto apsaugos ministerija

Nacionalinis kibernetinio saugumo centras 2016–2017 metais (vykdyta ir 2015 m.) vykdė valstybės informacinių išteklių valdytojų ir ypatingos svarbos infrastruktūros valdytojų apklausas. Remiantis surinkta informacija formuluojamos nacionalinės kibernetinio saugumo būklės ataskaitos (2015 m. ir 2016 m.), teikiamos atitinkamos konsultacijos ir rekomendacijos valstybės informacinių išteklių valdytojams ir ypatingos svarbos infrastruktūros valdytojams, pagal kompetenciją rengiami ir teikiami pasiūlymai krašto apsaugos ministrui. 2017 m. kovo 30 d. Krašto apsaugos ministerija visuomenei pristatė ir paviešino Nacionalinio kibernetinio saugumo centro parengtą 2016 metų Nacionalinio kibernetinio saugumo būklės ataskaitą (toliau - ataskaita). Ataskaitoje pateikta ir informacija apie 2016 m. atliktos valstybės informacinių išteklių valdytojų ir tvarkytojų apklausos rezultatus.


Valstybės politikos teismo ekspertizių srityje formavimą ir jos įgyvendinimo organizavimą, koordinavimą ir kontrolę palengvintų, jei būtų: nustatyti Teismo ekspertų veiklos koordinavimo tarybos veiklos planai ir uždaviniai.

Teisingumo ministras 2017-03-30 įsakymu Nr. 1R-90 pakeitė Teismo ekspertų veiklos koordinavimo tarybos (toliau – TEVKT) nuostatus. TEVKT nuostatuose reglamentuota, kad TEVKT veikla organizuojama vadovaujantis TEVKT patvirtintu metiniu veiklos planu. Apie veiklos plano įvykdymą  TEVKT atsiskaitys Teisingumo ministerijai.


Siekiant išvengti viešųjų ir privačių interesų konflikto, užtikrinti, kad būtų nustatyta pareiga valstybės valdomų įmonių valdybų nariams deklaruoti viešuosius ir privačius interesus.

Seimas 2017-05-11 priėmė Viešųjų ir privačių interesų derinimo valstybės tarnyboje įstatymo pakeitimą, nustatantį pareigą valstybės valdomų bendrovių valdybų ir stebėtojų tarybų nariams deklaruoti viešuosius ir privačius interesus.


Numatyti ir vykdyti tęstines kompleksines priemones užtikrinančias, kad vartotojams būtų teikiama ir nuolat prieinama informacija apie generinius vaistus, jų vartojimą, įsigijimo išlaidų kompensavimą ir kt.

Informacija apie generinius vaistus, jų vartojimą, galimybę perkant vaistus mokėti mažiau, ši informacija viešinama Sveikatos apsaugos ministerijos internetiniame puslapyje.Ministerija, Valstybinė ligonių kasa ir Vaistinių asociacija kartu parengė ir vaistinėse platina informacinį lapelį apie kompensuojamųjų vaistų įsigijimą ir generinius vaistus.


Sustiprinti sutarčių vykdymo kontrolę, kuri užtikrintų, kad, laiku neįvykdžius sutarčių, būtų skaičiuojami ir išieškomi delspinigiai.

Siekiant sustiprinti sutarčių vykdymo kontrolę, Kauno tardymo izoliatoriaus direktorius 2017-05-08 įsakymu Nr. 1-168 patvirtino naujas Viešųjų pirkimų organizavimo ir kontrolės Kauno tardymo izoliatoriaus taisykles, kuriose detaliai reglamentuojama sutarčių vykdymo kontrolės procedūros. Kauno tardymo izoliatorius informavo tiekėjus, kad laiku nepristačius prekių bus skaičiuojami sutartyse numatyti delspinigiai.


Papildyti šalyje vykdomą vaistų politiką kompensuojamųjų generinių vaistų vartojimo ir pasirinkimo skatinimo tikslais, uždaviniais, priemonėmis, numatyti siekiamus kompensuojamųjų generinių vaistų vartojimo rodiklius.

Lietuvos Respublikos sveikatos apsaugos ministerijos 2017–2019  m. strateginiame veiklos plane, patvirtintame ministro 2017-01-31 įsakymu Nr. V-82, viena iš įvardytų ministerijos veiklos efektyvumo didinimo krypčių (4.3) numato kad „ministerija, įgyvendindama nuoseklią vaistų politiką, toliau vykdys priemones, kurios leis pagerinti vaistų prieinamumą pacientams, sumažinti generinių vaistų kainas, taupyti PSDF lėšas ir leis kompensuoti naujus aukštos terapinės vertės vaistus“.Ministerijos veiklos 2017–2019 m. vienas strateginių tikslų (3): gerinti vaistų prieinamumą gyventojams ir užtikrinti, kad Lietuvos Respublikoje būtų geros kokybės, saugūs ir veiksmingi vaistai. Įgyvendinimo vertinimo kriterijus: generinių vaistų vartojimo didėjimas, skaičiuojant generinių vaistų receptų skaičiaus procentinę dalį nuo visų parduotų vaistų receptų (2015 m. – 50proc.), 2017 m. – 53 proc., 2018 m. – 54 proc., 2019 m. – 55 proc.


Siekiant mažinti įstaigos valdymo išlaidas, pertvarkyti Kauno tardymo izoliatoriaus personalo struktūrą: atsisakyti pareigybių, nebūtinų izoliatoriui pavestų funkcijų vykdymui užtikrinti, ir papildyti darbuotojų pareigybės aprašymus jų atliekamomis funkcijomis.

Panaikintos 4 pareigybės – Ūkio skyriaus pirties vedėjo ir skalbėjo, Buhalterinės apskaitos skyriaus buhalterio ir kasininko pareigybės.Papildyti 5 pareigybių aprašymai funkcijomis, kurios tapo nuolatinio pobūdžio - Sveikatos priežiūros tarnybos klinikos laboranto, Personalo skyriaus inspektoriaus, Ūkio skyriaus elektriko ir santechniko bei sandėlininko.


Inventorizuoti valdymo srities informacinius išteklius, peržiūrėti jų valdymą reglamentuojančius aktus ir priimti sprendimus dėl šių aktų keitimo vadovaujantis Valstybės informacinių išteklių valdymo įstatymu.

Pakeisti visi reikiami normatyviniai aktai:1) 2017-03-30 pakeistas LR prekių ženklų įstatymo Nr. VIII-1981 21 straipsnio pakeitimo ir 22 straipsnio pripažinimo netekusiu galios įstatymas, taip pat 2017-06-28 pakeisti  LR prekių ženklų registro nuostatai.2) LR patentų įstatymo Nr. I-372 29 straipsnio pakeitimo įstatymas, taip pat pakeisti 2017-07-01 LR patentų registro nuostatai,3) LR dizaino įstatymo Nr. IX-1181 26 straipsnio pakeitimo ir 27 straipsnio pripažinimo netekusiu galios įstatymas, taip pat 2017-07-01 pakeisti LR dizaino registro nuostatai.4) LR puslaidininkinių gaminių topografijų teisinės apsaugos įstatymo Nr. VIII-791 13 straipsnio pakeitimo įstatymas. Pastaba: Puslaidininkių gaminių topografijų teisinės apsaugos įstatymas priimtas 1998 m., tačiau Topografijų registras iki 2017 m. nebuvo įsteigtas. Teisingumo ministerijos paaiškinimas -  per visą šį laikotarpį nebuvo registruotinų šio registro objektų.


Sudaryti ir nuolat atnaujinti visų ministerijoje naudojamų IS, registrų ir kitos programinės įrangos sąrašą.

2017-09-15 Vidaus reikalų ministerija informavo, kad įgyvendinta ataskaitos 1 priedo 2 rekomendacija. Informatikos ir ryšių departamento prie Vidaus reikalų ministerijos direktorius 2017 m. balandžio 3 d. įsakymu Nr. 5V-30 „Dėl Informatikos ir ryšių departamento prie Lietuvos Respublikos vidaus reikalų ministerijos direktoriaus 2006 m. gruodžio 29 d. įsakymo Nr. 5V-91 „Dėl kompiuterizuotos darbo vietos priežiūros taisyklių pavirtinimo“ pakeitimo“ pakeistas Kompiuterizuotos darbo vietos priežiūros taisyklių 2 priedas ,,Kompiuterizuotose darbo vietose, kurių priežiūrą vykdo Informatikos ir ryšių departamentas LR VRM, leistinos programines įrangos sąrašas", kuriame aktualizuotas bazinės ir papildomos programines įrangos sąrašas.


Įpareigoti asignavimų valdytojus apie planuojamas valstybės investicijas ne jiems pavestose valdymo srityse, informuoti atitinkamos srities politiką formuojančias ministerijas.

Lietuvos Respublikos finansų ministerija

Lietuvos Respublikos Vyriausybės 2017-09-20 nutarimo Nr. 749 „Dėl Lietuvos Respublikos Vyriausybės 2001 m. balandžio 26 d. nutarimo Nr. 478 „Dėl Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės taisyklių patvirtinimo“ pakeitimo“ nuostatos leis spręsti 2016 m. atlikto audito metu nustatytas problemas ir įgyvendinti pateiktas rekomendacijas dėl dalijimosi informacija tarp ministerijų: asignavimų valdytojai bus įpareigoti apie planuojamas valstybės investicijas ne jiems pavestose valdymo srityse informuoti raštu tas ministerijas, kurių ministrų valdymo sričių investicijų projektams įgyvendinti numatoma skirti lėšų.


Įvertinus investicijų projektų vertę ir įsigyjamo turto paskirtį, nustatyti priemones, kurios padėtų sumažinti institucijų, rengiančių ir įgyvendinančių smulkius projektus, administracinę naštą.

Lietuvos Respublikos Vyriausybės 2017-09-20 nutarimo Nr. 749 „Dėl Lietuvos Respublikos Vyriausybės 2001 m. balandžio 26 d. nutarimo Nr. 478 „Dėl Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės taisyklių patvirtinimo“ pakeitimo“ nuostatos leis spręsti 2016 m. atlikto audito metu nustatytas problemas ir įgyvendinti pateiktas rekomendacijas dėl smulkių projektų: numatoma, kad Valstybės investicijų programoje neplanuojamos lėšos reikalingos ilgalaikiam materialiajam ir nematerialiajam turtui sukurti, įsigyti arba jo vertei padidinti iki 360 tūkst. Eur, o naujoms informacinių ir ryšių technologijoms įsigyti – iki 100 tūkst. Eur. Iki šiol minimali vertė nustatyta nebuvo, todėl Vyriausybei patvirtinus ją, investicijų projektų skaičius mažės. Finansų ministerijos preliminariu skaičiavimu, mažos vertės investicijų projektų turėtų sumažėti per pusę.


Numatyti, kad investicijų projektams vertinti būtina taikyti balais paremtą atrankos sistemą arba kitas lygiavertes priemones.

Lietuvos Respublikos Vyriausybės 2017-09-20 nutarimo Nr. 749 „Dėl Lietuvos Respublikos Vyriausybės 2001 m. balandžio 26 d. nutarimo Nr. 478 „Dėl Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės taisyklių patvirtinimo“ pakeitimo“ nuostatos leis spręsti 2016 m. atlikto audito metu nustatytas problemas ir įgyvendinti pateiktas rekomendacijas dėl investicijų projektų atrankos: asignavimų valdytojai įpareigoti: nustatant atrankos kriterijus ir jų reikšmes investicijų projektams vertinti, taikyti balų sistemą; nustatyti minimalius investicijų projekto vertinimo balus; atrankos kriterijus ir jų reikšmes, prieš juos tvirtinant, suderinti su Finansų ministerija. Taigi, reglamentavimas bus griežtesnis ir sudarys sąlygas objektyviau vykdyti investicijų projektų atranką.


Atnaujinti Vidaus reikalų ministerijos valdomų informacinių išteklių IT pokyčių valdymo tvarką.

2017-12-05 iš VRM gauta informacija,  kad yra  patvirtintas Lietuvos Respublikos vidaus reikalų ministerijos valdomų registrų ir informacinių sistemų pokyčių valdymo tvarkos aprašas  Lietuvos Respublikos vidaus reikalų ministro 2017 m. lapkričio 10 d. įsakymu Nr. 1V-773 „Dėl Lietuvos Respublikos vidaus reikalų ministerijos valdomų registrų ir informacinių sistemų pokyčių valdymo tvarkos aprašo patvirtinimo“. Rekomendacijos būklė - Įgyvendinta.


Paskirti SVIS saugos įgaliotinį.Paskirti NETAIS saugos įgaliotinį.

2017-12-05 VRM informavo, kad Lietuvos Respublikos vidaus reikalų ministro 2017 m. spalio 30 d. įsakymu Nr. 1V-752 „Dėl Lietuvos Respublikos vidaus reikalų ministro 2014 m. gruodžio 1 d. įsakymo Nr. 1V-820 „Dėl Nacionalinės elektroninės atpažinties informacinės sistemos nuostatų patvirtinimo“ pakeitimo“ paskirtas Nacionalinės elektroninės atpažinties informacinės sistemos (NETAIS) saugos įgaliotinis.  Taip pat 2017-09-15 VRM informavo, kad informatikos ir ryšių departamento prie LR VRM direktoriaus 2017 m. vasario 1 d. įsakymu Nr. 5V-11 „Dėl sertifikatų valdymų informacinės saugos įgaliotinio ir administratoriaus skyrimo“ paskirtas Sertifikatų valdymo (SVIS) saugos įgaliotinis  ir administratorius.                                                          Rekomendacijos būklė - Įgyvendinta


Inicijuoti teisės aktų pakeitimus, numatant mažesnį vaikų skaičių šeimynose ir globos namų šeimynose, kai jose globojami vaikai, turintys emocijų ir elgesio sutrikimų.

LR Seimas 2017 m. rugsėjo 28 d. priėmė LR Civilinio kodekso 3.3, 3.153, 3.212, 3.217, 3.219, 3.224, 3.253, 3.254, 3.259, 3.260, 3.261, 3.269 straipsnių pakeitimo, 3.220 straipsnio pripažinimo netekusiu galios ir kodekso papildymo 3.254 straipsniu įstatymą Nr. XIII-645, kurio 12 straipsniu pakeitė Civilinio kodekso 3.260 straipsnio 1 dalį ir nustatė, kad nuo 2018 m. liepos 1 d. naujai steigiamos šeimynos globos keturis ir daugiau vaikų, o bendras vaikų skaičius šeimynoje su savais vaikais – ne daugiau kaip 8 vaikai šeimos aplinkoje. Analogiškos nuostatos įtvirtintos ir kartu su įstatymu priimtame  LR Šeimynų įstatymo 2, 4, 5, 9, 12, 18, 19, 20, 21 ir 22 straipsnių pakeitimo įstatymo NR. XIII-648 1 ir 11 straipsniuose.


Siekiant sudaryti galimybę padėti jaunuoliams, pradėjusiems savarankišką gyvenimą, geriau integruotis į visuomenę, sukurti šiam tikslui skirtą laikino apgyvendinimo ir individualaus socialinio darbo sistemą.

Vykdant Projekto Nr. 08.4.1-ESFA-V-405-01-0001 "Tvaraus perperėjimo nuo institucinės globos prie šeimoje ir bendruomenėje teikiamų paslaugų sistemos sąlygų sukūrimas Lietuvoje" priemones organizuojamas naujų formų bendruomeninių paslaugų teikimas tikslinėms grupėms. Viena iš jų ura skirta jaunuoliams paliekantiems institucinę ir (arba) bendruomeninę globą, tai yra teikiamos palydimosios globos paslaugos jaunuoliams ir numatoma, kad šia paslauga pasinaudos 100 jaunuolių. Šiuo metu Socialinės apsaugos ir darbo ministerija taip pat rengia metodinių dokumentų paketą, skirtą Bendruomeninių vaikų globos namų veiklai reglamentuoti, kuriame taip pat numatytas palydimosios globos paslaugų organizavimas.


Vykdyti konkrečias globos šeimoje skatinimo priemones (tobulinti globėjų paieškos ir mokymo sistemą, kurti profesionalių globėjų sistemą, skatinti šeimynų steigimą savivaldybėse, didinti pagalbos globėjų šeimai prieinamumą ir kt.) Sudaryti galimybes šeimynų dalyviams dalyvauti mokymų programose.

Vykdomos konkrečios globos šeimoje skatinimo priemonės: įgyvendinant Projekto "Tvaraus perėjimo nuo institucinės globos prie šeimoje ir bendruomenėje teikiamų paslaugų sistemos sąlygų sukūrimas Lietuvoje" priemones 2017 m. tobulinama Globėjų ir įtėvių paieškos, mokymų, vertinimo ir konsultavimo programa bei rengiama Globos centro veiklos metodinė medžiaga, siekiant užtikrinti tinkamą budinčių globotojų parengimą padėti tėvų globos netekusiam vaikui bei sudaryti sąlygas visiems globėjams, rūpintojams, įtėviams bei šeimynos dalyviams gauti tinkamą ir savalaikę pagalbą.  2018 m. sausio 1 d. įsigalioja Socialinių paslaugų įstatymo pakeitimai, kuriuose nustatyta, kad vaikus globojančiai šeimai, globėjams, budintiems globotojams, įtėviams ir šeimynų dalyviams ar besirengiantiems jais tapti asmenims kiekvienoje savivaldybėje teikiama valstybinės įvaikinimo institucijos atestuotų asmenų ir kt. specialistų pagalba, užtikrinant jų prižiūrimų, globojamų ar įvaikintų vaikų visapusį vystymąsi ir ugdymą.LR Civilinio kodekso ir LR Socialinių paslaugų įstatymo pakeitimais nustatyti profesionalios vaiko globos (rūpybos) sistemos teisiniai pagrindai -  įtvirtintas budinčio globotojo institutas. Skatinant šeimynų steigimą savivaldybėse, priimti LR Šeimynų įstatymo pakeitimai, kuriais mažinamas vaikų skaičius šeimynoje (iki 8 vaikų), išplečiamas asmenų, kurie gali steigti šeimyną, ratas, taip pat išplečiamas ir šeimynos dalyvių ratas, didinamos šeimynos dalyvių išlaikymo pajamos. Priimti LR Šeimynų įstatymo pakeitimai nustato reikalavimą šeimynų steigėjui ir dalyviui išklausyti globėjų ir įtėvių mokymo ir konsultavimo kursus.


Numatyti ir vykdyti tęstines kompleksines priemones užtikrinančias, kad skatinant generinių vaistų pasirinkimą dalyvautų asmens sveikatos priežiūros įstaigos, specialistai ir farmacijos sektorius (vaistinės, vaistų tiekėjai, gamintojai).

Sveikatos apsaugos ministras 2017-08-28 įsakymu Nr. V-1008 patvirtino Vaistų politikos gaires, įvardytos vaistų politikos plėtros kryptys (be kita ko): „gilinti sveikatos priežiūros ir farmacijos specialistų racionalaus vaistų skyrimo ir vartojimo žinias ir formuoti nuostatą, kad vaistai turi būti tinkamai skiriami ne tik medicinos, bet ir ekonominiu požiūriu, siekiant kuo didesnės terapinės naudos bei mažesnių kaštų ir valstybei, ir gyventojams; skleisti informaciją gyventojams apie racionalų vaistų skyrimą ir vartojimą, Švedijos racionalaus vaistų vartojimo praktikos pavyzdžiu sudarant „Išmintingą vaistų sąrašą“ (angl. „Wise list“); taip pat skatinant visus sveikatos sistemos dalyvius prisidėti prie tarptautiniu mastu vykdomos iniciatyvos „Rinkis protingai“ (angl. „Choosing wisely“); plėtoti farmacinės rūpybos paslaugas, užtikrinant farmacijos ir sveikatos priežiūros specialistų glaudų bendradarbiavimą; skatinti klinikinių farmakologų ir klinikinių vaistininkų rengimą ir jų teikiamas paslaugas; keisti sveikatos priežiūros ir farmacijos specialistų profesinės kvalifikacijos tobulinimo programas; skatinti vaistų skyrimo ir gydymo metodikų rengimą bei vertinti, ar vaistai skiriami pagal parengtas gydymo metodikas; plėtoti vaistų skyrimo ir gydymo rezultatų kokybės stebėseną; nustatyti, kad gydymo kompensuojamaisiais vaistais tvarkos aprašuose gydytojai būtų skatinami paskirti pigesnį, analogiško poveikio vaistą”.Įgyvendinami PSO siūlymai, gerinant generinių vaistų prieinamumą ir skatinant jų pasirinkimą taikomos gerosios praktikos priemonės, įtraukiant generinių vaistų vartojimui ar nevartojimui įtaką darančias sveikatos priežiūros sistemos grandis: asmens sveikatos priežiūros specialistus ir farmacijos sektorių.


Įvertinus nerezultatyvų skolų išieškojimą ir kasmet didėjantį neatgautų (neišieškotų) vaikams išlaikyti išmokėtų išmokų įsiskolinimą valstybei, rekomenduojame pertvarkyti Vaikų išlaikymo fondo administracijos veiklos organizavimą taip, kad būtų kuo operatyviau imamasi priemonių skolų išieškojimui vykdyti.

Lietuvos Respublikos Seimas 2017-09-28 priėmė Lietuvos Respublikos vaikų išlaikymo išmokų įstatymą Nr. XIII-650. Įstatymo 2 str. 1 d. nustatyta, kad Išmokų administratorius – Valstybinio socialinio draudimo fondo valdyba prie Socialinės apsaugos ir darbo ministerijos ir jos paskirta Valstybinio socialinio draudimo fondo administravimo įstaiga (iki 2018-01-01 – Vaikų išlaikymo fondo administracija, po šios datos administracijos veikla nutraukiama). Išmokų administratoriui suteikta teisė mokėti atitinkamo dydžio išmokas, jas išieškant iš skolininko. Skolininkas turėtų būti atitinkamai informuojamas apie atitinkamo dydžio išmokos paskyrimą, mokėjimą ir jos reikalavimą iš skolininko atgręžtinio reikalavimo teise. Aiškinamajame rašte nurodoma, kad šiuo metu Valstybinio socialinio draudimo fondo administravimo įstaigos išieško 93 proc. joms mokėtinų sumų, išieškodama susidariusį socialinio draudimo įmokų ir privalomojo sveikatos draudimo įmokų įsiskolinimą iš skolininkų sąskaitose esančių lėšų. Išmokų išieškojimui iš skolininkų taikant analogišką Lietuvos Respublikos valstybinio socialinio draudimo įstatyme nustatytą nesumokėtų valstybinio socialinio draudimo įmokų priverstinio išmokų išieškojimo iš skolininkų tvarką, tikimasi, kad išmokėtų išmokų išieškojimas iš skolininkų gali siekti 25 proc.


Įvertinus nerezultatyvų skolų išieškojimą ir kasmet didėjantį neatgautų (neišieškotų) vaikams išlaikyti išmokėtų išmokų įsiskolinimą valstybei, rekomenduojame imtis priemonių, kad Vaikų išlaikymo fondo administracijos informacinės sistemos kūrimas atitiktų teisės aktuose numatytus reikalavimus, būtų pasiektas informacinių sistemų ir registrų suderinamumas ir integracija, taip užtikrinant regreso teisei įgyvendinti reikalingos informacijos gavimą.

Lietuvos Respublikos Seimas 2017-09-28 priėmė Lietuvos Respublikos vaikų išlaikymo išmokų įstatymą Nr. XIII-650. Įstatymo 2 str. 1 d. nustatyta, kad Išmokų administratorius – Valstybinio socialinio draudimo fondo valdyba prie Socialinės apsaugos ir darbo ministerijos ir jos paskirta Valstybinio socialinio draudimo fondo administravimo įstaiga (iki 2018-01-01 – Vaikų išlaikymo fondo administracija, po šios datos administracijos veikla nutraukiama). Išmokų administratoriui suteikta teisė mokėti atitinkamo dydžio išmokas, jas išieškant iš skolininko. Aiškinamajame rašte nurodoma, kad planuojama, kad perimamoms funkcijoms vykdyti Fondo valdyba išnaudos turimas Valstybinio socialinio draudimo fondo administravimo įstaigų naudojamas patalpas. Kadangi Fondo valdyba jau turi patirties administruojant iš valstybės biudžeto mokamas išmokas, taip pat šių išmokų išsiieškojimą regreso teise, ji turi išplėtotas, automatiniu būdu besikeičiančias duomenimis su susijusiais valstybės registrais informacines sistemas, kurias, perėmus perduodamas funkcijas, reikėtų tik minimaliai adaptuoti.


Siekiant gerinti į Stebėsenos informacinę sistemą pateikiamų duomenų kokybę, užtikrinti, kad informacija į sistemą būtų pateikiama Strateginio planavimo metodikoje nurodytu laiku ir nustatytos apimties.

Lietuvos Respublikos užsienio reikalų ministerija

Stebėsenos informacinėje sistemoje atsiskaitant už 2016 m. ir 2017 m. I pusm. veiklos rezultatus trūkumų nenustatyta.


Siekiant užtikrinti duomenų sklaidą ir kelti turto vertintojų kvalifikaciją, įpareigoti Turto vertinimo priežiūros tarnybą: susistemintų duomenų apie turto vertinimo ataskaitose nustatytus dažniausius pažeidimus pagrindu, parengti turto vertintojams rekomendacijas, kurios padėtų formuoti bendrą turto vertinimo praktiką.

Finansų ministro 2016-09-30 įsakymu Nr. 1K-367 „Dėl finansų ministro 2015-11-23 įsakymo Nr. 1K-344 „Dėl Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos nuostatų patvirtinimo“ pakeitimo“, buvo pakeisti Tarnybos nuostatai. Juose numatyta, kad Tarnyba privalo kaupti, sisteminti ir analizuoti duomenis apie turto arba verslo vertinimo ataskaitų atitikties Turto ir verslo vertinimo pagrindų įstatymo 22 str. reikalavimams nagrinėjimo rezultatus ir juos apibendrinusi skelbti Tarnybos interneto svetainėje. Taip pat pavesta rengti rekomendacijas turto arba verslo vertintojams pagal apibendrintus duomenis apie dažniausiai nustatomus pažeidimus ir šias rekomendacijas skelbti Tarnybos interneto svetainėje.Tarnybos interneto svetainėje paskelbti duomenys apie išnagrinėtas vertinimo ataskaitas, jų atitiktį teisės aktų reikalavimams. Teikiamos rekomendacijos vertintojams. Pavyzdžiui, siekdama užtikrinti vienodą kelių transporto priemonių vertinimo tvarką ir ataskaitų kokybę tarnyba interneto tinklapyje pateikė rekomendaciją dėl kelių transporto priemonių vertinimo specialiųjų taisyklių taikymo.


Užtikrinti, kad strateginiuose veiklos planuose būtų atsakingai planuojamas bendrųjų funkcijų efektyvumo didinimas, atsižvelgiant į strateginių veiklos planų projektų derinimo metu gaunamas Vyriausybės kanceliarijos pastabas.

Ministerija 2017–2019 m. strateginiame veiklos plane numatė bendrųjų funkcijų efektyvumo didinimo kryptis: siekiant didinti per metus gautų ir sudarytų elektroninių dokumentų skaičių, įdiegti kvalifikuotą elektroninį parašą; priimti sprendimus, sudarančius galimybę padidinti per metus vykdomų elektroninių viešųjų pirkimų skaičių.


Siekiant didesnio vaiko minimalios priežiūros priemonių poveikio, reglamentuoti pagalbos šeimai ir kitiems vaiko atstovams priemones.

Lietuvos Respublikos Seimas 2017-09-28 priėmė Lietuvos Respublikos vaiko teisių apsaugos pagrindų įstatymo Nr. 1-1234 pakeitimo įstatymą Nr. XI11-643, kurio 34, 39, 40 straipsniuose nustatyti prevencinės ir kitos pagalbos vaikui ir šeimai organizavimo principai, socialinės, švietimo, sveikatos apsaugos ir teisėsaugos darbuotojų bendro darbo su šeimomis savivaldybėje organizavimas ir koordinavimas. Bendro darbo koordinavimą savivaldybėje užtikrins tarpinstitucinio bendradarbiavimo koordinatorius.


Atlikus informacinių technologijų saugos atitikties vertinimą, ministerijos vadovybei teikti tvirtinti trūkumų šalinimo planus.

2017-11-15 Įgyvendinta ataskaitos priemonė "Atlikus informacinių technologijų saugos atitikties vertinimą, ministerijos vadovybei teikti tvirtinti trūkumų šalinimo planus". Parengti ir vidaus reikalų ministro patvirtinti minėti trūkumai šalinimo planai, kurie apima tiek rizikos valdymo priemones, tiek elektroninės informacijos saugos bei kibernetinio saugumo trūkumų (neatitikčių) šalinimo priemones: Sertifikatų valdymo informacines sistemos informacinių technologijų saugos atitikties ir rizikos vertinimų metu pastebėtų trūkumų šalinimo ir rizikos valdymo priemonių planas, patvirtintas Lietuvos Respublikos vidaus reikalų ministro 2017 m. balandžio 3 d. įsakymu Nr. 248, Techninių kibernetinio saugumo reikalavimų įgyvendinimo Vidaus reiklų ministerijos valdomuose ypatingos svarbos informacinėse infrastruktūrose ir valstybės informaciniuose ištekliuose priemonių planas, patvirtintas Lietuvos Respublikos vidaus reikalų ministro 2017 m. rugsėjo 20 d. įsakymu Nr. 1V-650. Vidaus reikalų viceministras. Rekomendacijos būklė - Įgyvendinta.


Tobulinant ekspertinių paslaugų teikimo procesą, vertėtų: apsispręsti dėl teismo ekspertizės ir objekto tyrimo sampratos ir jų skyrimo pagrindų tikslinimo būtinumo.

Teisingumo ministerija inicijavo Lietuvos Teisės institute tyrimą tema: „Teismo ekspertizės ir objektų tyrimo reglamentavimo baudžiamajame procese Lietuvoje pakankamumas, atsižvelgiant į Europos Sąjungos standartus“. Taip pat inicijavo suinteresuotų institucijų apklausą dėl aiškesnio teismo ekspertizės ir objekto tyrimo sampratos ir jų skyrimo pagrindų apibrėžimo tikslingumo.Lietuvos Teisės institutas, atlikęs tyrimą, pateikė išvadą, kad Teismo ekspertizės reglamentavimas Lietuvos Respublikos baudžiamajame procese, atsižvelgiant į Europos Sąjungos standartus, yra tinkamas, aiškus ir pakankamas. Tačiau pabrėžė, kad ekspertizė ir objekto tyrimas, atliekamas specialisto, tampa lygiaverčiai, yra atliekami tų pačių specialių žinių turinčių teismo ekspertų, turi iš esmės vienodą įrodomąją galią nagrinėjant baudžiamąją bylą teisme. Apsispręsta teisinio reguliavimo nekeisti.


Siekiant, kad mokslo ir technologijų parkų veikla būtų efektyvi, stiprinti parkus orientuojant jų veiklą į rezultatus.

Lietuvos Respublikos ekonomikos ir inovacijų ministerija

Buvo peržiūrėti ir patobulinti mokslo ir technologijų parkų stebėseną ir vertinimą nustatantys dokumentai – Mokslo ir technologijų parkų bazės nuostatai, patvirtinti Mokslo, inovacijų ir technologijų agentūros (toliau – MITA) direktoriaus 2017 m. sausio 3 d. įsakymu Nr. 2V-2 „Dėl Mokslo ir technologijų parkų duomenų bazės nuostatų patvirtinimo“, ir Mokslo ir technologijų parkų veiklos rezultatų stebėsenos ir vertinimo tvarkos aprašas, patvirtintas MITA direktoriaus 2015 m. liepos 31 d. įsakymu Nr. 2V-125 „Dėl Mokslo ir technologijų parkų veiklos rezultatų stebėsenos ir vertinimo tvarkos aprašo patvirtinimo“. Šie du mokslo ir technologijų parkų stebėseną ir vertinimą reglamentuojantys dokumentai buvo patobulinti ir apjungti į vieną atnaujintą dokumentą Mokslo ir technologijų parkų duomenų tvarkymo, veiklos rezultatų stebėsenos ir vertinimo tvarkos aprašą, kuris buvo patvirtintas MITA direktoriaus 2017 m. gruodžio 5 d. įsakymu Nr. 2V-351 „Dėl Mokslo ir technologijų parkų duomenų tvarkymo, veiklos rezultatų stebėsenos ir vertinimo tvarkos aprašo patvirtinimo“. 2018 m. birželio mėn. buvo suorganizuotas pasitarimas tarp Ūkio ministerijos, MITA bei Technologijų ir inovacijų paramos verslui asociacijos atstovų, kuriame svarstytas klausimas dėl MTP koncepcijos atnaujinimo tikslingumo. Susitikimo metu nutarta, kad netikslinga keisti MTP koncepciją, nes MTP, kuriuose Ūkio ministerija įgyvendina valstybės, kaip dalininkės teises ir pareigas, vadovaudamiesi MTP koncepcijos nuostatomis turi aiškiai apibrėžtas kryptis, dirba pelningai, ką iliustruoja MTP viešai skelbiamos metinės veiklos bei finansinės ataskaitos ir savo veiklą orientuoja į rezultatus pagal MTP koncepcijoje nustatytus bendruosius ir specifinius rodiklius, kurie įgyvendinami pilna apimtimi.


Skaidresniam ir objektyvesniam mokesčių mokėtojų atrankos tikrinimams procesui vykdyti tikslinga užtikrinti Audito IS priemonėmis sudaromų pirminių mokesčių mokėtojų sąrašų atsekamumą.

Valstybinė mokesčių inspekcija prie Lietuvos Respublikos finansų ministerijos

Valstybinės mokesčių inspekcijos Audito informacinėje sistemoje sukurti funkcionalumai, leidžiantys išsaugoti mokesčių mokėtojų rūšiavimo tvarką bei jos parametrus atrankos vykdymo metu. Valstybinės mokesčių inspekcijos viršininko 2018-01-23 d. įsakymu Nr. V-30 „Dėl Valstybinės mokesčių inspekcijos prie Lietuvos Respublikos finansų ministerijos viršininko 2016-09-23 įsakymo Nr. V-509 „Dėl Atrankos ir stebėsenos procedūrų dokumentavimo Audito informacinėje sistemoje taisyklių patvirtinimo“ pakeitimo“ reglamentuotas minėtų funkcionalumų panaudojimas.


Įstatymo įgyvendinamuosiuose teisės aktuose nustatyti Finansų ministerijos vidaus audito išorinio vertinimo ir analizės metu atliekamo vidaus audito tarnybų efektyvumo vertinimo kriterijus ir periodiškumą.

Finansų ministro 2017-12-27 įsakymu Nr. 1K-464 pakeistas Vidaus audito tarnybų (VAT) veiklos vertinimo tvarkos aprašas, kuriame numatytas VAT veiklos vertinimo periodiškumas ir išplėsti VAT veiklos vertinimo kriterijai. VAT veiklos vertinimo procedūrų vadovas pakeistas (2017-12-27), papildant jį priedu „VAT veiklos efektyvumo vertinimas“, nurodantį detalias VAT veiklos efektyvumo vertinimo procedūras.


Užtikrinti, kad būtų atnaujintos vidaus auditorių mokymo programos, atsižvelgiant į vidaus auditorių poreikį.

Rekomendacija buvo pradėta įgyvendinti (ekspertų komisija peržiūrėjo I ir II modulio mokymo programas), tačiau likvidavus Finansų ministerijos mokymo centrą ši rekomendacija neteko aktualumo.


Įgyvendinant investicijų projektą „Radijo ryšio blokavimo sistemos diegimas įkalinimo įstaigose“, tiekėjai ne visada laiku vykdė sutartyse nustatytus įsipareigojimus, o Kalėjimų departamentas nereikalavo delspinigių už visą įsipareigojimų nevykdymo laiką - netinkamai kontroliavo investicijų projektui įgyvendinti sudarytų sutarčių vykdymą.

Kalėjimų departamentas informavo, kad 19,2 tūkst. Eur netesybų išieškota iš tiekėjų.  Siekdamas sustiprinti sutarčių vykdymo kontrolę, Kalėjimų departamento direktorius 2017-11-30 įsakymu Nr. V-514 patvirtino Kalėjimų departamento vardu sudaromų sutarčių rengimo, derinimo, pasirašymo, registravimo ir vykdymo kontrolės tvarkos aprašą, kuriame reglamentuota sutarčių vykdymo kontrolės tvarka.


Nedelsiant imtis konkrečių priemonių, kad Vaiko raidos centras teiktų paslaugas jo veiklai pritaikytose patalpose: skirti laikinas patalpas, remontuojant esamas, ar numatyti ir vykdyti kitas priemones, kad būtų užtikrintas Vaiko raidos centro teikiamų paslaugų prieinamumas ir kokybė.

Vaiko raidos centras nuo 2018-07-01 perkeltas į patalpas Kairiūkščio g. 2 ir Santariškių g. 7 Vilniuje iki kol bus pastatytas naujas centro pastatas Santariškių g. 7. Pastačius  naują Santaros klinikų Vaikų ligoninės pastatą,  Vaiko raidos centras jame paslaugas pradėjo teikti nuo 2022 m. lapkričio mėn.


Siekiant efektyviau valdyti lankytojų srautus ir mažinti neigiamą poveikį biologinei įvairovei ir kraštovaizdžiui, plėtoti visuomenės švietimą ir taikyti prevencines priemones.

Įgyvendinant Europos ekonominės erdvės finansinio mechanizmo finansuojamą projektą „Ekologinio švietimo plėtra saugomų teritorijų direkcijose“ parengtos ir išleistos metodikos 23 saugomų teritorijų direkcijoms, įskaitant nacionalinius parkus.Įrengtos ir veikia gamtos mokyklos Aukštaitijos ir Dzūkijos nacionaliniuose parkuose. Valstybinė saugomų teritorijų tarnyba prie Aplinkos ministerijos 2017 m. lapkričio mėn. pateikė paraišką ES struktūrinių fondų lėšoms gauti saugomų teritorijų tvarkymo ir pritaikymo lankymui srityje (projektas: „Kraštovaizdžio vertybių apsauga ir pritaikymas pažinti (I)“). Numatyta suprojektuoti ir įrengti gamtos mokyklą Kuršių nerijos nacionaliniame parke.


Pakeisti teisės aktų nuostatas, kuriomis vadovaujantis ankstyvosios reabilitacijos ambulatorinės kompleksinės paslaugos būtų teikiamos 4–7 metų amžiaus vaikams, lankantiems ugdymo įstaigą.

Sveikatos apsaugos ministro 2018-02-08 įsakymu Nr. V-150 patvirtintas Vaikų raidos sutrikimų ankstyvosios reabilitacijos paslaugų teikimo ir jų išlaidų apmokėjimo tvarkos aprašas. Aprašo 5 d. nustatyta, kad Vaikų raidos sutrikimų ankstyvosios reabilitacijos paslaugos teikiamos vaikams iki 7 metų, o vaikams iki 4 metų šios paslaugos teikiamos prioritetine tvarka. Nuostatos, ribojančios ambulatorinių kompleksinių paslaugų teikimą ugdymo įstaigas lankantiems 4–7 m. amžiaus vaikams, paslaugų teikimo ir išlaidų apmokėjimo pakeistoje tvarkoje nėra.


Atnaujinti ir patvirtinti N.SIS, N.VIS, UR, VRPR, IAŽR, NVŽR, HDR, ARSIS, SVIS (jei bus patvirtinti nuostatai), KTPR, KTPVR naujos redakcijos saugos politiką įgyvendinančius dokumentus.Parengti ir patvirtinti SVIS, PASIS, NETAIS saugos politiką įgyvendinančius dokumentus.

Lietuvos Respublikos vidaus reikalų ministro 2017 m. gruodžio 22 d. įsakymu Nr. 1V-883 „Dėl Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų patvirtinimo“ patvirtinti Vidaus reikalų ministerijos valdomų bei Informatikos ir ryšių departamento tvarkomų registrų ir valstybės informacinių sistemų duomenų saugos nuostatai, taikomi visiems šiame punkte nurodytiems registrams ir informacinėms sistemoms.  Rekomendacijos būklė keičiama - Įgyvendinta.


Peržiūrėti atlyginimo už duomenų teikimą apskaičiavimo tvarką ir nustatyti skaidrius ir objektyvius atlyginimo už duomenų teikimą apskaičiavimo kriterijus, kurie leistų tinkamai apskaityti duomenų teikimo sąnaudas ir pajamas.

Įgyvendinant rekomendaciją numatyta įvykdyti 2 priemones: Įgyvendinant 14.1. priemonę, Susisiekimo ministerija atliko institucijų (ministerijų ir pavaldžių) apklausą. Dalis institucijų atsakė, kad pagal ABC metodiką apskaitos netvarko, todėl negali pateikti duomenų. Didžioji dalis (12) institucijų nurodė, kad duomenų atlygintinai neteikia. 7 institucijos nurodė savo patiriamas sąnaudas/išlaidas, kurių bendra suma – 13,3 mln. Eur, didžiąją dalį jų sudaro Registrų centro (86,6 proc.) sąnaudos. Susisiekimo ministerija 2017-04-11 raštu Nr. 2-1125 konstatavo, kad gauta informacija pridėtinės vertės Projekto rengimui ar siūlomų įtvirtinti nuostatų pagrindimui neturėjo. Įgyvendinant 14.2. priemonę, parengtas 2018 m. sausio 10 d. Vyriausybės nutarimas Nr. 45 " Dėl Atlyginimo už dokumentų teikimą dydžių apskaičiavimo ir atlyginimo už registro duomenų, registro informacijos, registrui pateiktų dokumentų ir (arba) jų kopijų, valstybės informacinių sistemų duomenų teikimą mokėjimo tvarkos aprašo patvirtinimo", kuris reglamentuoja atlyginimo už registro duomenų, registro informacijos, registrui pateiktų dokumentų ir (arba) jų kopijų, valstybės informacinių sistemų duomenų teikimą, taip pat atlyginimo už dokumentų, įskaitant registro duomenis, registro informaciją, registrui pateiktus dokumentus ir (arba) jų kopijas, valstybės informacinių sistemų duomenis, teikimą pakartotinai naudoti dydžių apskaičiavimo, derinimo ir tvirtinimo, perskaičiavimo ir atlyginimo už registro duomenų, registro informacijos, registrui pateiktų dokumentų ir (arba) jų kopijų, valstybės informacinių sistemų duomenų teikimą mokėjimo tvarką, institucijos, vykdančios atlyginimo už dokumentų teikimą dydžių apskaičiavimo priežiūros institucijos funkcijas.


Užtikrinti atlyginimo už duomenų teikimą priežiūrą.

Įgyvendinant rekomendaciją, parengtas 2018 m. sausio 10 d. Vyriausybės nutarimas Nr. 45 " Dėl Atlyginimo už dokumentų teikimą dydžių apskaičiavimo ir atlyginimo už registro duomenų, registro informacijos, registrui pateiktų dokumentų ir (arba) jų kopijų, valstybės informacinių sistemų duomenų teikimą mokėjimo tvarkos aprašo patvirtinimas", kuriuo paskiriama atlyginimo už duomenų teikimo priežiūros institucija, t.y. Lietuvos Respublikos ryšių reguliavimo tarnybai pavedama: 2.1. vykdyti atlyginimo už dokumentų teikimą dydžių apskaičiavimo priežiūros institucijos funkcijas; 2.2. iki 2018 m. gegužės 1 d. patvirtinti tipines atlyginimo už dokumentų teikimą dydžių apskaičiavimo ir kompensuojamų sąnaudų dydžio patikrinimo paslaugų technines užduotis ir sąnaudų priskyrimo dokumentų teikimo veikloms reikalavimus.


Užtikrinti, kad atlyginimo už duomenų teikimą dydis būtų periodiškai peržiūrimas ir koreguojamas atsižvelgiant į faktinę situaciją.

Įgyvendinant rekomendaciją, parengtas 2018 m. sausio 10 d. Vyriausybės nutarimas Nr. 45  " Dėl Atlyginimo už dokumentų teikimą dydžių apskaičiavimo ir atlyginimo už registro duomenų, registro informacijos, registrui pateiktų dokumentų ir (arba) jų kopijų, valstybės informacinių sistemų duomenų teikimą mokėjimo tvarkos aprašo patvirtinimas", kuriuo pavesta institucijoms kasmet iki gegužės 1 d. teikti priežiūros institucijai informaciją apie gautą atlyginimą už dokumentų teikimą, tai yra teikti informaciją apie pateiktą dokumentų kiekį, gautas pajamas ir patirtas sąnaudas pagal kiekvieną patvirtintą atlyginimo už bazinį vienetą dydį, taip pat ne rečiau kaip kas 2 metai peržiūrėti minėtą aprašą ir prireikus teikti Susisiekimo ministerijai pasiūlymus dėl jo tobulinimo.


Pakeisti teisės aktų nuostatas, kuriomis vadovaujantis būtų nustatyta ankstyvosios reabilitacijos antrinio lygio išplėstinės įvairių specialistų konsultacijos bazinė kaina ir mokėjimo už ją tvarka.

Sveikatos apsaugos ministro 2018-02 08 įsakymu Nr. V-150  nustatyta ankstyvosios reabilitacijos antrinio lygio išplėstinės specialistų komandos paslaugų išlaidų apmokėjimo tvarka, o 2018-02-08 įsakymu Nr. V-151 – specialistų komandos konsultacijos bazinė kaina.


Parengti ir patvirtinti SVIS, PASIS, NETAIS saugos politiką įgyvendinančius dokumentus.

LR VRM 2017 m . kovo 24 d. įsakymu Nr. 1V-215 "Dėl Sertifikatų valdymo informacinės sistemos saugaus elektroninės informacijos tvarkymo taisyklių, Sertifikatų valdymo informacinės sistemos veiklos tęstinumo valdymo plano ir Sertifikatų valdymo informacinės sistemos naudotojų administravimo taisyklių patvirtinimo" patvirtinti Sertifikatų valdymo informacinės sistemos saugos politiką įgyvendinantys dokumentai. Ir Lietuvos Respublikos vidaus reikalų ministro 2017 m. gruodžio 22 d. įsakymu Nr. 1V-883 „Dėl Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų patvirtinimo“ patvirtinti Vidaus reikalų ministerijos valdomų bei Informatikos ir ryšių departamento tvarkomų registrų ir valstybės informacinių sistemų duomenų saugos nuostatai taikomi šiame punkte nurodytoms informacinėms sistemoms. Rekomendacijos būklė - Įgyvendinta.


Užtikrinant efektyvų ir rezultatyvų regreso teisės įgyvendinimą, vertėtų peržiūrėti teisės aktais nustatytą regreso teisės, kompensavus smurtiniais nusikaltimais padarytą žalą, įgyvendinimo procesą ir priimti sprendimus dėl jo supaprastinimo.

Lietuvos Respublikos teisingumo ministerija

Peržiūrėjus teisės aktus, buvo parengtas ir 2017-12-13 Seimui  pateiktas Smurtiniais nusikaltimais padarytos žalos kompensavimo įstatymo Nr. X-296 pakeitimo įstatymo projektas Nr. XIIIP-1520. Šio projekto 14 str. 3 d.  numatyta kad sprendimas kompensuoti smurtiniu nusikaltimu padarytą žalą yra vykdomasis dokumentas vykdomas Civilinio proceso kodekso nustatyta tvarka.Seimas 2018-05-15 nusprendė pradėti šio įstatymo projekto svarstymo procedūrą. Pagrindiniu komitetu paskirtas Seimo Teisės ir teisėtvarkos komitetas. Įstatymo projektas svarstytas komitete 2018-11-21.  Lietuvos Respublikos Seimas 2019-01-11 priėmė Smurtiniais nusikaltimais padarytos žalos kompensavimo įstatymą Nr. X-296 pakeitimus (XIII-1928).


Paskirtai institucijai arba Ūkio ministerijai pavesti įvertinti arba koordinuoti verslo priežiūros būklės vertinimą šalies mastu ir pateikti duomenis dėl atsiskaitymo Seimui.

Ekonomikos ir inovacijų ministerija sukūrė ir 2018 m. pristatė Priežiūros institucijų pažangumo vertinimo (Švieslentės) metodiką, kurios pagrindu periodiškai vertinama, kaip priežiūros institucijos įgyvendina pažangias verslo priežiūros priemones ir kaip diegia kitas moderniąsias veiklos praktikas. Ministerija kasmet atlieka ekspertinį tyrimą ir vertina priežiūros institucijų pažangumo lygį pagal numatytas vertinimo kategorijas. Detalūs vertinimo rezultatai pateikti Ūkio subjektų veiklos priežiūrą atliekančių institucijų pažangumo vertinimo (Švieslentės) ataskaitose, su kuriomis galima susipažinti ministerijos tinklapyje: https://eimin.lrv.lt/lt/veiklos-sritys/verslo-aplinka/verslo-prieziuros-politika.Nuo 2020 m. lapkričio 1 d. įsigaliojusiame Viešojo administravimo įstatymo 36 str. 1 d. naujai įtvirtintas teisinis pagrindas verslo priežiūrą atliekantiems subjektams vadovautis norminiame administraciniame teisės akte įtvirtintu priežiūrą atliekančio subjekto pagrindiniu priežiūros veiklos siekiu (misija), vertinti veiklos patikrinimais sukeliamą naštą ūkio subjektams ir priežiūrai skiriamus išteklius. Naujai įtvirtintas teisinis reguliavimas ir ministerijos teikiama metodinė pagalba sudaro visas prielaidas priežiūros institucijoms tobulinti priežiūros veiklos planavimo ir vertinimo procesus. Priežiūros institucijų veiklos vertinimo kriterijų kategorija įtraukta į  Priežiūros institucijų veiklos pažangumo vertinimo tyrimo apimtį. Ministerijos 2021 m. atliktas Švieslentės tyrimas rodo 2020 m. didėjančią rodiklių diegimo dinamiką, kuri pagrindžia institucijų pažangą šioje vertinimo kategorijoje.


Užtikrinti, kad strateginiuose veiklos planuose būtų atsakingai planuojamas bendrųjų funkcijų efektyvumo didinimas, atsižvelgiant į strateginių veiklos planų projektų derinimo metu gaunamas Vyriausybės kanceliarijos pastabas.

Į Vyriausybės kanceliarijos parengtoje biudžeto derybų pažymoje pateiktas pastabas dėl efektyvumo didinimo krypčių neatsižvelgta. Vyriausybės kanceliarijos parengtoje pažymoje dėl Kultūros ministerijos 2017–2019 m. strateginio veiklos plano nurodyta, kad Kultūros ministerijoje viršijamas:- bendrosios veiklos srities darbuotojų skaičius vienam specialiosios veiklos srities darbuotojui, kuris sudaro 0,86 ir du kartus viršija bendrą ministerijų medianą (0,37);- vienam (įskaitant vadovaujančiuosius) darbuotojui tenkanti bendra kabinetų patalpų ploto dalis, kuri yra 14,69 kv. m, kai ministerijų mediana yra 10,93 kv. m.Ministerija 2017–2019 m. strateginiame plane nenumatė ne tik šių, bet ir jokių kitų bendrųjų funkcijų efektyvumą gerinančių priemonių, nors poreikis buvo: Kultūros ministerijos 2016 m. rezultatai pagal 6 vertinimo kriterijus buvo prastesni nei 2015 m. ir pagal 8 kriterijus prasteni nei ministerijų medianos reikšmė. Vyriausybės vykdomos strateginio planavimo sistemos pertvarkos metu planuojama pakeisti visą strateginio planavimo sistemą (planuojamas terminas 2020 m. IV ketv.), keisis ir ministerijų strateginių veiklos planų sudarymas. Bendrųjų funkcijų efektyvumo didinimo planavimo pokyčius vertinsime,  įgyvendinus pertvarką.


Pakeisti teisės aktų nuostatas, kuriomis vadovaujantis į ankstyvosios reabilitacijos ambulatorines paslaugas teikiančių specialistų komandos sudėtį būtų įtraukti ergoterapeuto ir specialiojo pedagogo etatai.

Sveikatos apsaugos ministro 2018-02-08 įsakymu Nr. V-150 patvirtinto Vaikų raidos sutrikimų ankstyvosios reabilitacijos paslaugų teikimo ir jų išlaidų apmokėjimo tvarkos aprašo 11 p. numatyta, kad kartu su kitais ambulatorines vaikų raidos sutrikimų ankstyvosios reabilitacijos paslaugas teikiančiais specialistais gali dirbti ergoterapeutas ir (ar) specialusis pedagogas.Ši nuostata gali turėti įtakos formuojant reikiamos ankstyvosios reabilitacijos paslaugas teikiančią specialistų komandą, bet, vadovaujantis ja, šių specialistų paslaugų teikimas nebus užtikrintas visose Vaikų raidos sutrikimų ankstyvosios reabilitacijos paslaugas teikiančiose įstaigose, nes specialistai (ergoterapeutas ir specialusis pedagogas) nėra privalomi Vaikų raidos sutrikimų ankstyvosios reabilitacijos specialistų komandoje.


Programoje numatyti priemones ir vertinimo kriterijus veiklai (dėl netinkamų įkalinimo sąlygų mokamoms išmokoms), tiesiogiai susijusiai su bausmių sistema.

Teisingumo ministro 2017-12-22 įsakymu Nr. 1R-332 patvirtinus Lietuvos Respublikos teisingumo ministro valdymo sričių 2018-2020 metų strateginį veiklos planą, programa „Bausmių sistema“ papildyta nauja priemone „Pagal vykdytinus dokumentus atlyginti žalą dėl netinkamų kalinimo sąlygų“.


Inicijuoti teisės aktų pakeitimus, kuriuose būtų nustatytas toks pirminės ambulatorinės psichikos sveikatos priežiūros paslaugas teikiančių specialistų darbo krūvis, trukmė per savaitę ir aptarnaujamų gyventojų skaičius, kuris užtikrintų kokybišką ir prieinamą pirminės ambulatorinės psichikos sveikatos priežiūros paslaugų gyventojams teikimą.

Sveikatos apsaugos ministro 2018-01-18 įsakymu Nr. V-59 patvirtintas Pirminės ambulatorinės psichikos sveikatos priežiūros paslaugų teikimo tvarkos aprašas, kuriuo sumažintas maksimalus aptarnaujamų gyventojų skaičius kiekvienam ambulatorinės psichikos sveikatos priežiūros paslaugų teikimo komandos nariui iki 17 tūkst., numatyta užtikrinti komandoje dirbančių specialistų paslaugų teikimą ne mažiau kaip 6 val. kiekvieną darbo dieną.


Siekiant, kad atsarginė slėptuvė Valstybės ekstremaliųjų situacijų operacijų centrui atitiktų nustatytus įrengimo reikalavimus, numatyti priemones Priešgaisrinės apsaugos ir gelbėjimo departamento nustatytiems trūkumams pašalinti arba inicijuoti Vyriausybės nutarimo, kuriuo nustatytas atsarginės slėptuvės poreikis ir energetikos ministras paskirtas atsakingu asmeniu už jos įrengimo organizavimą, patikslinimą.

Atsarginių slėptuvių atsisakyta (Vyriausybės 2010-09-22 nutarimo Nr. 1368 nauja redakcija nuo 2018-02-03).


Siekiant užtikrinti dvarų nekilnojamojo kultūros paveldo objektų tinkamą apskaitą ir išsaugojimą, numačius terminus nustatyti objektų vertingąsias savybes, parengti apsaugos reglamentus ir išduoti juos valdytojams pirmenybę teikiant paskelbtiems saugomais objektams ir, patikslinus duomenis, su nekilnojamojo kultūros paveldo objektų apsauga susijusius juridinius faktus perduoti Nekilnojamojo turto registro tvarkytojui įregistruoti.

Kultūros paveldo departamentas prie Kultūros ministerijos

Pagal KPD direktoriaus įsakymu patvirtintą kultūros paveldo objektų individualių apsaugos reglamentų rengimo planą, rengiami individualūs kultūros paveldo objektų apsaugos reglamentai. KPD su VĮ Registrų centras sudarė 2017-05-02 vienkartinio duomenų perdavimo sutartį pagal kurią gavo duomenis apie kultūros vertybių teritorijas juridinio fakto registravimui. tuo pagrindu, Nekilnojamojo turto registre registruotas 43201 juridinis faktas.


Siekiant gerinti į Stebėsenos informacinę sistemą pateikiamų duomenų kokybę, užtikrinti, kad informacija į sistemą būtų pateikiama Strateginio planavimo metodikoje nurodytu laiku ir nustatytos apimties.

2017-07-14 Sveikatos apsaugos ministro įsakymu Nr. V-875 "Dėl asmenų, atsakingų už duomenų teikimą į Stebėsenos informacinę sistemą, sąrašo patvirtinimo" patvirtino asmenų, atsakingų už duomenų teikimą į Stebėsenos informacinę sistemą, sąrašą. Tačiau Stebėsenos informacinėje sistemoje atsiskaitant už 2016 m. veiklos rezultatus nenurodytos priežastys arba jos nepaaiškina rezultato 21 proc. atvejų (nelaikėme trūkumu, jei paaiškinimai nepateikti prie vertinimo kriterijų, kurių viršijimas (nepasiekimas) buvo iki 10 proc.). Nustatyti atvejai, kai klaidingai apibrėžiama kriterijaus kitimo kryptis, todėl sistemos generuojamose ataskaitose nepasiektos reikšmės žymimos kaip viršytos ir atvirkščiai.Vyriausybės vykdomos strateginio planavimo pertvarkos metu (planuojamas įgyvendinimo terminas 2020 m. IV ketv.) planuojama modernizuoti Stebėsenos informacinę sistemą, pritaikant ją naujai strateginio planavimo dokumentų sistemai. Pokyčius vertinsime,  įgyvendinus pertvarką.


Kultūros ministerijoje sustiprinta vidaus kontrolė: 2016-10-18 Kultūros ministro įsakymu Nr. ĮV-888 nurodyti strateginio veiklos plano programas vykdantys Kultūros ministerijos administraciniai padaliniai, įstaigų prie ministerijos bei ministerijai pavaldžių įstaigų, kurios tiesiogiai įgyvendina Strateginio veiklos plano programų tikslus, uždavinius ir priemones, vadovai įpareigoti per 10 d. d. nuo kiekvieno 2017 m. ketvirčio pabaigos pateikti informaciją apie įgyvendinimo rezultatus už praeitą ketvirtį ministerijos Strateginio planavimo skyriui, kuris atsakingas už šių duomenų pateikimą į Stebėsenos informacinę sistemą. Tačiau Stebėsenos informacinėje sistemoje atsiskaitant už 2016 m. veiklos rezultatus nenurodytos priežastys arba jos nepaaiškina rezultato 28 proc. atvejų (nelaikėme trūkumu, jei paaiškinimai nepateikti prie vertinimo kriterijų, kurių viršijimas (nepasiekimas) buvo iki 10 proc.). Nustatyti atvejai, kai klaidingai apibrėžiama kriterijaus kitimo kryptis, todėl sistemos generuojamose ataskaitose nepasiektos reikšmės žymimos kaip viršytos ir atvirkščiai.Vyriausybės vykdomos strateginio planavimo pertvarkos metu (planuojamas įgyvendinimo terminas 2020 m. IV ketv.) planuojama modernizuoti Stebėsenos informacinę sistemą, pritaikant ją naujai strateginio planavimo dokumentų sistemai. Pokyčius vertinsime,  įgyvendinus pertvarką.


Stebėsenos informacinėje sistemoje ministerijai atsiskaitant už 2016 m. veiklos rezultatus nenurodytos priežastys arba jos nepaaiškina rezultato 15 proc. atvejų (nelaikėme trūkumu, jei paaiškinimai nepateikti prie vertinimo kriterijų, kurių viršijimas (nepasiekimas) buvo iki 10 proc.). Nustatyti atvejai, kai klaidingai apibrėžiama kriterijaus kitimo kryptis, todėl sistemos generuojamose ataskaitose nepasiektos reikšmės žymimos kaip viršytos ir atvirkščiai.Vyriausybės vykdomos strateginio planavimo pertvarkos metu (planuojamas įgyvendinimo terminas 2020 m. IV ketv.) planuojama modernizuoti Stebėsenos informacinę sistemą, pritaikant ją naujai strateginio planavimo dokumentų sistemai. Pokyčius vertinsime,  įgyvendinus pertvarką.


Sveikatos apsaugos ministerijos 2017–2019 m. strateginiame veiklos plane  numatė didinti ministerijos veiklos efektyvumą, suplanavo sumažinti 5–6 proc. ministerijos valdymo ir turto priežiūros išlaidas tenkančias 1 kv. m bendro ministerijos valdomo turto. Tačiau Sveikatos apsaugos ministerijos 2017–2019 m. strateginiame veiklos plane nenumatyti darbai, kurie sumažintų Sveikatos apsaugos ministerijos vienam darbuotojui tenkančių personalo valdymo funkcijos išlaidų dalį (332,8 Eur), kuri 30 proc. didesnė nei bendra ministerijų mediana (255,5 Eur). Rodiklis, kaip gerintinas, buvo nurodytas Vyriausybės kanceliarijos parengtoje biudžeto derybų pažymoje.Vyriausybės vykdomos strateginio planavimo sistemos pertvarkos metu planuojama pakeisti visą strateginio planavimo sistemą (planuojamas terminas 2020 m. IV ketv.), keisis ir ministerijų strateginių veiklos planų sudarymas. Bendrųjų funkcijų efektyvumo didinimo planavimo pokyčius vertinsime,  įgyvendinus pertvarką.


Lietuvos Respublikos susisiekimo ministerija

Atsižvelgdama į Vyriausybės kanceliarijos siūlymus, Susisiekimo ministerija 2017–2019 m. strateginiame veiklos plane numatė skirti daugiau dėmesio dokumentų valdymo tobulinimui, siekiant, kad per ataskaitinius biudžetinius metus gautų ir sudarytų elektroninių dokumentų skaičius iš visų gautų ir sudarytų oficialių veiklos dokumentų skaičiaus 2017 m. būtų ne mažiau kaip 30 proc. O per ataskaitinius biudžetinius metus sudarytų elektroninių dokumentų skaičius iš visų sudarytų oficialių veiklos dokumentų skaičiaus 2017 m. būtų ne mažiau kaip 50 proc. Vyriausybės kanceliarija siūlė skirti dėmesio ir vidaus administravimo IS tvarkymo ir priežiūros išlaidų mažinimui bei darbuotojų skaičiaus vienam vadovaujančiam darbuotojui reikšmės mažinimui, tačiau šių krypčių gerinimas 2017–2019 m. strateginiame veiklos plane neplanuotas.Vyriausybės vykdomos strateginio planavimo sistemos pertvarkos metu planuojama pakeisti visą strateginio planavimo sistemą (planuojamas terminas 2020 m. IV ketv.), keisis ir ministerijų strateginių veiklos planų sudarymas. Bendrųjų funkcijų efektyvumo didinimo planavimo pokyčius vertinsime,  įgyvendinus pertvarką.


Turi būti užtikrintas kultūros ir meno ekspertų tarybų, komisijų poveikis / nauda padedant ministerijai formuoti politiką. Tam reikia įvertinti jų poreikį pagal Seimo, Vyriausybės, Kultūros ministerijos prioritetus, įvertinti ekspertams pavestų funkcijų trukmę (nuolatinės, ilgalaikės, trumpos) ir pagal tai spręsti dėl jų formos – taryba, komisija ar darbo grupė.

Kultūros ministerijoje sudaryta darbo grupė atliko patariamųjų tarybų, komisijų ir darbo grupių analizę ir įvertino jų poreikį, parengė pertvarkos principus, kuriems pritarė Kultūros ministerijos kolegija. Ministro įsakymu (2018 m. balandžio 3 d. Nr. ĮV-334) patvirtintos patariamųjų ministerijos tarybų, komisijų ir darbo grupių sudarymo rekomendacijos, kuriose pateiktos darbo grupės, komisijos, tarybos sąvokos, jų steigimo tikslai bei sudarymo principai, jų atliekamų funkcijų trukmė. Pažymėtina, kad sumažėjo net 35-iomis komisijomis,4-iais komitetais, o tarybų padaugėjo 4-iomis.


Ministerija nenumatė priemonių rekomendacijai įgyvendinti, nors duomenų pateikimo trūkumų nustatyta buvo. Stebėsenos informacinėje sistemoje ministerijai atsiskaitant už 2016 m. veiklos rezultatus ir vėl nustatyta trūkumų: nenurodytos priežastys arba jos nepaaiškina rezultato 19 proc. atvejų (nelaikėme trūkumu, jei paaiškinimai nepateikti prie vertinimo kriterijų, kurių viršijimas (nepasiekimas) buvo iki 10 proc.). Nustatyti atvejai, kai klaidingai apibrėžiama kriterijaus kitimo kryptis, todėl sistemos generuojamose ataskaitose nepasiektos reikšmės žymimos kaip viršytos ir atvirkščiai.


Biudžeto deryboms parengtoje pažymoje Vyriausybės kanceliarija atkreipė dėmesį, kad ministro valdymo srityje per 2015 metus vykdyti elektroniniai viešieji pirkimai (išskyrus mažos vertės viešuosius pirkimus) sudarė tik 65,57 proc. nuo visų ministro valdymo srityje per ataskaitinius biudžetinius metus vykdytų viešųjų pirkimų (išskyrus mažos vertės viešuosius pirkimus) skaičiaus. Tačiau ministerija neįsitraukė į 2017–2019 m. strateginį veiklos planą siekiamybės didinti elektroninių viešųjų pirkimų skaičių. Ūkio ministerija 2017–2019 m. strateginiame veiklos plane suplanavo:·    parengti ir pradėti taikyti bent vieną pažangią personalo valdymo priemonę;·    kad Lietuvos metrologijos inspekcija peržiūrės savo struktūrą (sumažins vadovaujančių darbuotojų skaičių);·    padidinti elektroninių dokumentų skaičių Ūkio ministerijoje – įdiegti el. parašą siunčiamiems dokumentams.Vyriausybės vykdomos strateginio planavimo sistemos pertvarkos metu planuojama pakeisti visą strateginio planavimo sistemą (planuojamas terminas 2020 m. IV ketv.), keisis ir ministerijų strateginių veiklos planų sudarymas. Bendrųjų funkcijų efektyvumo didinimo planavimo pokyčius vertinsime,  įgyvendinus pertvarką.


Organizuoti asmens sveikatos priežiūros paslaugų su savižudybės rizika susijusiems asmenims prieinamumo ir kokybės vertinimus.

Valstybinė akreditavimo sveikatos priežiūros veiklai tarnyba prie Sveikatos apsaugos ministerijos, atlikdama konsoliduotus patikrinimus asmens sveikatos priežiūros įstaigose, teikiančiose psichikos ir psichoterapijos paslaugas, kurių išlaidos apmokamos PSDF biudžeto lėšomis, įvertino psichiatrijos ir psichoterapijos paslaugų prieinamumą asmenims, susijusiems su savižudybių rizika, 10-yje savivaldybių, kurių savižudybių rodikliai yra didžiausi. Valstybinis psichikos sveikatos centras atliko sveikatos priežiūros paslaugų su savižudybės rizika susijusiems asmenims prieinamumo vertinimą ir parengė ataskaitą.


Nustatyti kriterijus, kuriais kiekviena valstybės valdoma įmonė būtų skaidriai ir objektyviai priskiriama atitinkamai grupei (1A, 1B ir 2) pagal valstybės siekiamus tikslus.

Įgyvendinant Lietuvos Respublikos Valstybės kontrolės rekomendaciją Lietuvos Respublikos Vyriausybės 2018 m. birželio 20 d. nutarimu Nr. 602 atsisakyta VVĮ skirstymo į grupes ir nustatyta, kad VVĮ siektina metinė nuosavo kapitalo kaina (toliau – kapitalo kaina) skaičiuojama nuo VVĮ vykdomos ūkinės komercinės veiklos, išskyrus atvejus, kai valstybės valdomos įmonės nevykdo ūkinės komercinės veiklos arba jų vykdoma ūkinė komercinė veikla nėra laikoma reikšminga vadovaujantis Lietuvos Respublikos ūkio ministro 2013 m. gruodžio 20 d. įsakymu Nr. 4-1100 „Dėl Valstybės valdomų įmonių specialiųjų įpareigojimų nustatymo ir informacijos pateikimo rekomendacijų patvirtinimo“.


Nustatant kiekvienai valstybės valdomai įmonei vidutinę siektiną metinę nuosavo kapitalo kainą, kai yra naudojamas kapitalo aktyvų įkainojimo modelis (CAPM), papildomai atlikti ekspertinį vertinimą.

2018 m. birželio 20 d. Lietuvos Respublikos Vyriausybė priėmė nutarimą Nr. 602 Dėl Lietuvos Respublikos Vyriausybės 2012 birželio 6 d. nutarimo Nr. 665 „Dėl valstybės turtinių ir neturtinių teisių įgyvendinimo valstybės valdomose įmonėse tvarkos aprašo patvirtinimo“ pakeitimo, kuriame nustatyta, kad kapitalo kaina skaičiuojama valdymo koordinavimo centrui atlikus kiekvienos VVĮ individualų vertinimą.


Atsižvelgiant į tai, kad ministerijos veiklos rezultatų vertinimo kriterijų skaičius turėtų būti ne didesnis nei gerai suformuluotų pagrindinių kriterijų rinkinys, optimizuoti vertinimo kriterijų skaičių strateginiuose veiklos planuose.

Teisinio reguliavimo pokyčiai iš esmės sudaro prielaidas teiktos rekomendacijos įgyvendinimui: ministerijos strateginis veiklos planas rengiamas atsižvelgiant į 2020-06-25 Seimo priimto Strateginio valdymo įstatymo Nr. XIII-3096 (2021-12-23 įstatymo Nr. XIII-3096 pakeitimo įstatymas Nr. XIV-836) ir Vyriausybės 2021-04-28 nutarimu Nr. 292 patvirtintos Strateginio valdymo metodikos (Vyriausybės 2022-12-14 nutarimu Nr. 1264 patvirtinta nauja redakcija) nuostatas, kuriose nustatyta, kad stebėsenos rodikliai planavimo dokumentuose yra integruoti ir persikelia iš aukštesnio lygmens strateginių ir programavimo dokumentų į veiklos lygmens planavimo dokumentus (Valstybės pažangos strategijos, Nacionalinio pažangos plano, plėtros programų, pažangos priemonių ir strateginių veiklos planų stebėsenos rodiklių integracija). Atsižvelgdami į tai, kad vykdant strateginio valdymo reformą reikšmingai pakeista visa strateginio valdymo sistema, Strateginio valdymo įstatymą įgyvendinantys teisės aktai nuolat keičiami ir tobulinami, rekomendaciją laikome iš dalies įgyvendinta ir jos stebėseną baigiame.


Nustatyti konsultavimosi su visuomene būdus ir tvarką.

Parengta Viešųjų konsultacijų metodika ir Viešųjų konsultacijų metodikos taikymo gairės (www.epilietis.lrv.lt/lt/dalyvauk-1/viesuju-konsultaciju-metodika). Metodikos tikslas – nustatyti konsultacijų vykdymo mechanizmą, kurį savo veikloje taikys LR valstybės institucijos ir įstaigos. Metodikoje apibrėžiami atviro valdymo ir konsultacijų principai, nustatomi konsultacijas vykdantys subjektai ir jų tarpusavio ryšys, nubrėžiamas viešųjų konsultacijų organizavimo ir vykdymo proceso standartas. Gairės bus taikomos praktikoje ir vertinamas jų veiksmingumas.


Vadovaujantis subsidiarumo principu, atskirti el. valdžios ir el. saugos politikos formavimo ir jos įgyvendinimo (t. y. IS valdytojo) funkcijas.

Lietuvos Respublikos vidaus reikalų ministerija

Įgyvendinant rekomendaciją, atskirtos el. valdžios ir el. saugos politikos formavimo ir jos įgyvendinimo (t. y. IS valdytojo) funkcijos:- Lietuvos Respublikos kibernetinio saugumo įstatymo Nr. XII-1428 4, 6 str. pakeitimo ir 7 straipsnio pripažinimo netekusiu galios įstatymo (Nr. XIII-798), 4 str. nurodyta, kad kibernetinio saugumo politiką formuoja, jos įgyvendinimą organizuoja, kontroliuoja ir koordinuoja Lietuvos Respublikos krašto apsaugos ministerija. - Lietuvos Respublikos valstybės informacinių išteklių valdymo įstatymo Nr. XI-1807 5, 6, 43 ir 431 str. pakeitimo įstatymo (Nr. XIII-797) 5 str. nurodyta, kad Vidaus reikalų ministerija formuoja politiką elektroninės valdžios srityje. Rekomendacija įgyvendinta.


Įtraukus savivaldybes, parengti ir patvirtinti pertvarkant VVĮ taikomais principais paremtus savivaldybių turtinių ir neturtinių teisių įgyvendinimą SKĮ reglamentuojančių teisės aktų pakeitimus ir SKĮ valdysenos gaires (rekomendacijas), kad:▪ SKĮ reguliavimas ir turtinių bei neturtinių teisių įgyvendinimo reguliavimas VVĮ būtų suvienodintas, kartu laikantis ir savivaldos principų;▪ savivaldybėms būtų rekomenduojama, kaip atskirti komercines ir nekomercines veiklas, sudaryti valdymo organus ir kt.;▪ būtų apibrėžtas svarbios informacijos apie SKĮ viešinimas: siekdamos užtikrinti vienodą informacijos sklaidą, savivaldybės turėtų viešinti bent trejų pastarųjų metų informaciją apie SKĮ veiklą ir rezultatus;▪ būtų įvertintas periodinis SKĮ reikalingumo vertinimas ir kriterijai, kuriais remdamosi savivaldybės atliktų vertinimą, kad galėtų optimizuoti SKĮ portfelį ir jo valdymą – atsisakyti neefektyvių ir nebūtinų įmonių.

Seimas 2018 m. gegužės 17 d. priėmė Vietos savivaldos įstatymo pakeitimo ir su juo susijusių 6 įstatymų pakeitimų įstatymus - Vietos savivaldos įstatymo pakeitimo įstatyme Nr. XIII-1163 sąvoka „savivaldybės kontroliuojama įmonė“ pakeista į sąvoką „savivaldybės valdoma įmonė“, suvienodinti savivaldybės kontroliuojamų įmonių ir valstybės valdomų įmonių reguliavimo srityje vartojami terminai, išplėsta viešumo principo sampratą -  ji papildyta pareiga viešinti ne mažiau kaip trejų pastarųjų finansinių metų informaciją apie savivaldybės kontroliuojamų įmonių veiklą ir rezultatus. Pažymėtina, kad Seimas nepritarė Vyriausybės teiktame Vietos savivaldos įstatymo pakeitimo projekte siūlytoms nuostatoms dėl pareigos nustatymo savivaldybės tarybai periodiškai vertinti savivaldybės valdomų įmonių reikalingumą, pritarė Valstybės valdymo ir savivaldybių komiteto nuomonei, kad toks reguliavimas būtų perteklinis ir kad savivaldybės taryba, įgyvendindama savininko teises, prisiima atsakomybę ir pareigą laiku priimti reikiamus sprendimus dėl valdomų įmonių.Vyriausybė 2018-03-28 priėmė nutarimus: Nr. 313 „Dėl Lietuvos Respublikos Vyriausybės 2007-06-06 nutarimo Nr. 567 „Dėl savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse“ pakeitimo“, Nr. 314 „Dėl Lietuvos Respublikos Vyriausybės 2010-07-14 nutarimo Nr. 1052 „Dėl Valstybės valdomų įmonių veiklos skaidrumo užtikrinimo gairių aprašo patvirtinimo“ pakeitimo“ ir Nr. 315 „Dėl Lietuvos Respublikos Vyriausybės nutarimo „Dėl Lietuvos Respublikos Vyriausybės 2007-06-19 nutarimo Nr. 642 „Dėl savivaldybių turtinių ir neturtinių teisių įgyvendinimo savivaldybės įmonėse“ pripažinimo netekusiu galios“:nutarime Nr. 313 reglamentuotas savivaldybių turtinių ir neturtinių teisių įgyvendinimas tiek savivaldybės įmonėse, tiek akcinėse bendrovėse ir uždarosiose akcinėse bendrovėse, kurių akcijų nuosavybės teise turi savivaldybės, suformuluoti vienodi visoms savivaldybėms turtinių ir neturtinių teisių įgyvendinimo reikalavimai, atsižvelgiant į vietos savivaldos principus ir į tai, kad pagal sprendimų priėmimo laisvę šių teisių įgyvendinimas priskirtinas savivaldybių savarankiškosioms funkcijoms. Taip pat pateiktos rekomendacijos savivaldybėms, vadovaujantis Valstybės turtinių ir neturtinių teisių įgyvendinimo valstybės valdomose įmonėse tvarkos aprašo, patvirtinto Lietuvos Respublikos Vyriausybės 2012-06-06 nutarimu Nr. 665 „Dėl Valstybės turtinių ir neturtinių teisių įgyvendinimo valstybės valdomose įmonėse tvarkos aprašo patvirtinimo“ nuostatomis dėl valstybės valdomų įmonių strategijų ir jų įgyvendinimo, taip pat dėl valstybės valdomų bendrovių stebėtojų tarybos ir valdybos narių atlygio, nustatyti savivaldybės valdomų įmonių strategijų sudarymo, atnaujinimo ir jų įgyvendinimo gaires bei patvirtinti savivaldybės valdomų įmonių vadovų darbo užmokesčio, taip pat atlygio savivaldybės valdomose įmonėse sudaromų stebėtojų tarybų, valdybų, komitetų nariams nustatymo tvarką.- nutarime Nr. 314 pakeistas 6.2 papunktis: - aiškiau nurodyta kad savivaldybės įmonės savininko teises ir pareigas įgyvendinančioms institucijoms ir savivaldybių institucijoms, įgyvendinančioms savivaldybei nuosavybės teise priklausančių akcinių bendrovių ir uždarųjų akcinių bendrovių akcijų suteikiamas turtines ir neturtines teises, rekomenduojama siekti, kad savivaldybių įmonės ir akcinės bendrovės arba uždarosios akcinės bendrovės, kurių savivaldybei nuosavybės teise priklausančios akcijos suteikia daugiau kaip 1/2 visų balsų šios bendrovės visuotiniame akcininkų susirinkime, mutatis mutandis laikytųsi Ūkio ministerijos tvirtinamų valstybės valdomų įmonių specialiųjų įpareigojimų nustatymo ir informacijos pateikimo rekomendacijų ir kartu su metinių finansinių ataskaitų rinkiniu teiktų informaciją apie jų vykdomus specialiuosius įpareigojimus.


Siekdama sistemingo pokyčių valdymo, peržiūrėti esamą IT pokyčių valdymo procesą ir nustatyti (patvirtinti) visų ministerijos valdomų informacinių išteklių IT pokyčių valdymo tvarką. Joje turėtų būtų išdėstytos IT pokyčių valdymo nuostatos, apimančios planavimą, suskirstymą į kategorijas, prioritetų nustatymą, avarines procedūras ir įtakos vertinimo procesus, be to, būtina užtikrinti šios tvarkos laikymosi (vykdymo) kontrolę.

Įgyvendinant rekomendaciją, buvo atnaujinta Vidaus reikalų ministerijos valdomų informacinių išteklių IT pokyčių valdymo tvarka, patvirtinta Lietuvos Respublikos vidaus reikalų ministro 2017 m. lapkričio 10 d. įsakymu Nr. 1V-773 „Dėl Lietuvos Respublikos vidaus reikalų ministerijos valdomų registrų ir informacinių sistemų pokyčių valdymo tvarkos aprašo patvirtinimo“. Rekomendacija įgyvendinta.